c: text/html

text:
बिहारक (मिथिला)क मूल भाषाक रूपमे मैथिली सभ तरहेँ समृद्ध अछि
तकरा कोनो तरहेँ अस्वीकार नहि कयल जा सकैछ. से एहि कारणे जे कोनो भाषाक
समृद्धताक मापदंड साहित्यसँ होइत छैक आ ताहिमे मैथिली बिहारमे शिखर पर अछि
से हमरालोकनि जनैत छी. मुदा वर्तमान कालमे भाषा आ साहित्यक जे स्थिति
समाजमे अछि ताहिपर विचार कयल जायब आवश्यक अछि किएक तँ भाषा आ साहित्यक
कार्यमे कतहु मिलान नहि बुझना जाइत अछि, दुनू अपना-अपना स्तरसँ अपन-अपन
कार्यमे लागल अछि जखन कि भाषा-साहित्यक विकास तखनहि भऽ सकैछ जखन दुनू एक
दोसराक पूरक, सहायक भऽ काज करय.
प्रसन्नताक विषय अछि जे मैथिली साहित्यक विकास लेल पटनामे
मैथिली अकादमी, दिल्लीमे साहित्य अकादमी क्रमश: 1976 आ 1965 सँ कार्यरत अछि
आ आब दिल्लीमे सेहो मैथिली-भोजपूरी अकादमी बिहारक मूल भाषा मैथिली-भोजपूरी
साहित्यक विकासक हेतु क्रियाशील भऽ उठल अछि. अपन धरतीसँ सुदूर अपन
साहित्यिक सुगंधकेँ परसबाक लेल विभिन्न प्रकारक क्रियाकलापक सरंजाम करैत
रहैत अछि. मुदा चिन्ताक विषय ई अछि जे जतय साहित्यक अलख जगयबाक संकल्प लेल
जाइत अछि ततय भाषाक प्रचार-प्रसार कोनो होअय ताहिपर कोनो निस्सन काज नहि भऽ
रहल अछि. बौद्धिकताक छाहरिमे अबोध मनमे मैथिल चेतना जगयबाक काज ठप्प जकाँ
भऽ गेल अछि. फुनगीपर मैथिली (साहित्य रूपमे) मे बेस स्पर्धा देखना जाइछ
मुदा जड़ि (शिक्षा व्यवस्था) मे खाद-पानि नहि पड़लासँ मैथिली भाषाक ओ रूप
देखबामे नहि अबैछ जे चारि करोड़ भाषा-भाषीक होयबाक चाही.
कोनो भाषा स्थान विशेषमे कोनो खास समाज-समुदायक
भावाभिव्यक्तिक रूपमे विकसित भऽ अपन परिचिति बनबैत अछि आ अपन वाहक द्वारा
सिंचित-पल्लवित होइत क्षेत्र विस्तार करैत अछि. मुदा ओकर वाहक जावत धरि
ओकरा अपन अन्तरमे बसा कऽ रखैत छथि आ अपन घर-परिवार, समाजमे ओहि माध्यमसँ
अपन भावाभिव्यक्तिक आदान-प्रदान करैत छथि तावत धरि ओकर जड़ि मजगूत रहैत छैक
मुदा जखने ओ आन भाषाक प्रभावमे आबि मातृभाषाक व्यवहारमे कमी अनैत अछि तँ
ओकर स्थिति दयनीय होअय लगैत छैक. आइ मैथिली मिथिलासँ आ भोजपूरी भोजपूरसँ
चलि देशक राजधानी दिल्लीमे अपन संस्था बना लेलक अछि मुदा ओकर भाषा कोना
धियापूताक शिक्षाक भाषा बनैक, कोना घर-घरमे मैथिली ओ भोजपूरी अपन साम्राज्य
कायम रखने रहय ताहि दिस ने बिहारक शासन-प्रशासनक ध्यान छैक आ ने शिक्षा
व्यवस्थामे लागल अधिकारी-पदाधिकारी ओ समाजसेवी-भाषासेवीकेँ छैक. गोटापगराक
रूपमे जँ क्यो-क्यो काज कइयो रहल छथि तँ ओ ऊँटक मुँहमे जीरक फोरनक सदृश
बुझना जाइत अछि.
एकटा छोटछिन उदाहरण द्वारा भाषा आ साहित्यक तुलनात्मक दृश्य
देखल जा सकैछ. आइ बिहारक पटना विश्वविद्यालय, ललित नारायण मिथिला
विश्वविद्यालय, बिहार विश्वविद्यालय, मगध विश्वविद्यालय, भागलपुर
विश्वविद्यालय, भू. ना. मं. विश्वविद्यालय सहित नालंदा विश्वविद्यालयमे
मैथिलीक पढ़ौनी होइत अछि मुदा भाषा-विज्ञानक रूपमे मात्र पं. गोविन्द झाक
पोथी उपलब्ध अछि, शेष जे एक बेर प्रकाशमे आयल से दुतीयाक चान भ' गेल. मुदा
साहित्यिक पोथीक जहाँ धरि प्रश्न अछि, सभ अपस्यांत छथि जे हमर पोथी
पाठ्यक्रममे लागय तँ हमर. भाषा संबंधी पोथी दस वर्षमे एकाध टा प्रकाशमे
अबैत अछि मुदा साहित्यिक पोथी प्रत्येक वर्ष सैकड़ामे आबि रहल अछि. ज्ञान
संबंधी पोथीक तँ मैथिलीमे नितांत अभाव अछि जाहिसँ भाषा-भाषी मैथिलीसँ
प्रत्यक्ष रूपें जुड़ि सकैत अछि. कोनो प्राध्यापक आब विद्वान बनय नहि चाहैत
छथि, साहित्यकार बनि इतिहास-पुरूष बनबा लेल अपस्यांत छथि.
भारतीय संविधान मैथिली भाषाकेँ आठम अनुसूचीमे स्थान द' भाषाक
विकास होअय तकर मार्ग प्रशस्त करबाक व्यवस्था देलक अछि मुदा से काज नहि भ'
रहल अछि. एहि प्रकारे मैथिली आब संघ लोकसेवा आयोग एवं बिहार लोकसेवा आयोगक
परीक्षामे शामिल भ' पठन-पाठनक दर्जा पाबि गेल अछि. ओहूठाम यैह समस्या
विद्यमान अछि- भाषा विज्ञानक सामग्रीक तँ वैह हाल अछि मैथिली साहित्यक
इतिहास धरि अद्यतन नहि अछि. डाॅ जयकांत मिश्रक 1949 मे प्रकाशित शोधग्रन्थ
संशोधित रूपमे इतिहासक रूपमे चलि रहल अछि, 1983-84 मे लिखल दुर्गानाथ झा
श्रीश ओ दिनेश कुमार झाक लिखल क्रमशः मैथिली साहित्यक इतिहास ओ मैथिली
साहित्यक आलोचनात्मक इतिहास पढ़बा लेल विद्यार्थी विवश अछि. बालगोविन्द झा
'व्यथित' क संक्षिप्त इतिहासक 1988 मे आयल. अंग्रेजीमे 1976 मे राधाकृष्ण
चौधरीक तँ 2004मे डाॅ देवकांत झा आधुनिक मैथिली साहित्यक दर्शन करौलनि अछि
तँ एहि सभसँ हटिक' देवशंकर नवीन मैथिली साहित्यक परिदृश्य प्रस्तुत कयलनि.
की साहित्यक जे विराटता अछि से एहि सभसँ विद्यार्थीक जिज्ञासाकेँ शान्त क'
सकत ? कथमपि नहि. विभिन्न विश्वविद्यालयक पाठ्यक्रम एवं प्रतियोगी परीक्षाक
पाठ्यक्रमकेँ जँ सोझाँमे राखि सामग्री ताकल जाय तँ ओकरा उपलब्ध करब ओतबे
कठिन अछि जतेक जँ ई पूछल जाय जे दस वर्षमे प्रकाशित कथामेसँ नीक पाँच टाक
नाम बताउ अथवा नीक कविताक शीर्षक कहू.
एहिठाम हम भाषाक चर्चक संग, साहित्यक इतिहासक संग पांच-दस
साहित्यक रचनाक प्रश्न सोद्येश्य उठौलहुँ अछि किएक तँ भाषाक संग साहित्य
चलैत अछि फराकसँ नहि. जँ भाषा नहि रहत तँ ओकर साहित्यकेँ पढ़त ! मुदा आजुक
साहित्यकार एहि बातकेँ बिसरि जाइत छथि जे भाषा जतेक लोकप्रिय ओ लोकोपयोगी
होयत ततवे हुनक मान-दान होयतनि. हुनका ई बुझबाक चाही चाहियनि जे भाषा रूपी
शरीरक ओ मस्तिष्क छथि आ हुनक शरीर स्वस्थ रहने मस्तिष्क काज करतनि. दोसर
तरहें ईहो कहल जा सकैछ जे मस्तिष्कक ई दायित्व रहैत छैक जे ओ अपन शरीरकेँ
स्वस्थ रखबा लेल सक्रिय रहय. खास क' मैथिलीमे देखल ई जा रहल अछि जे मैथिली
भाषामे सक्रिय साहित्यकार, प्राध्यापक , शिक्षक, समीक्षक सभ गोटे
मस्तिष्केक रूपमे काज करबा लेल उताहुल छथि शरीरक ध्यान रखनिहार क्यो नहि.
साहित्य-समीक्षा अथवा इतिहास लेखनकालमे सभ अपने गट्टी भरि रहैत छथि,
व्यापकतामे नहि, गुणवत्तामे नहि. परिणाम ई अछि जे निचला खाढ़ीमे मैथिली
निप्पता भेल जा रहल अछि आ फुनगीपर मैथिली चतरल अछि - अमरलत्ती जकाँ.
आइ साहित्यिक लेखन आ पाठकक संख्याक बात होइछ तँ कहल जाइछ -
'जतवे लेखक ततवे पाठक'. एकरा जँ प्रत्यक्ष देखबाक होअय तँ कोनो कवि गोष्ठी
वा कथा गोष्ठीमे देखल जा सकैछ. जखन की होयबाक ई चाही जेना एकटा
विद्यालय-महाविद्यालयमे होइछ- शिक्षक एक-श्रोता अनेक, जेना कोनो प्रवचनमे
होइछ- प्रवचनकर्ता एक-श्रोता अनेक. आखिर की कारण अछि जे साहित्यक पाठक कम
भ' गेल अछि, दिनानुदिन कमे भेल जा रहल अछि ? एहि विषयपर गंभीर चिंतन होयबाक
चाही. हमरा जनैत साहित्यक लोकप्रियताक मूल रूपमे दूटा काज कयल जाय तँ
भाषा- अपन मातृभाषाक विकास तँ होयबे करत जे ओकरा संग अनुराग सेहो बढ़त.
पहिल, आपसी वार्तालाप मैथिलीमे करी एवं एक-दोसरासँ पत्राचार सेहो मैथिलीमे
करी, दोसर प्रत्येक नेनाकेँ छोट वयसमे अंग्रेजी, हिंदीक संग-संग मैथिली
सेहो पढ़ाबी आ परिवारमे एवं मित्रमंडलीमे उपहारस्वरूप मैथिली पोथी अवश्य
दी.
हम स्वंय तीन वर्षक वयससँ पटनामे रहैत छी जत' भोजपूरी एवं
मगही भाषाक चलन छैक आ सामान्यतया बाहरमे लोक हिन्दीमे बजैत अछि मुदा जेँ कि
हमर परिवारमे मैथिलीमे बाजल ओ पत्राचार कयल जाइत अछि तें हमर मैथिली
सुरक्षित ओ संरक्षित अछि. बोनसमे पटनामे रहबाक कारणे कखनो काल अवसर विशेषपर
मगही-भोजपूरी सेहो बाजि लैत छी. मैथिली-भोजपूरीक समस्यापर साहित्यिक
विमर्श लेल वयोवृद्ध भोजपूरी साहित्यकार पाण्डेय कपिल ओ युवा आन्दोलनकर्ता
अजय उपाध्याय संग सेहो उठैत-बैसैत छी. कहबाक तात्यपर्य ई जे साहित्य-सृजन ओ
भाषाक विकासमे कतहु उपरौंझ ओ कतहु न्यूनताबोध नहि हेबाक चाही. जे जाहि
योग्य छी, जत' छी ततहिसँ भाषा ओ साहित्यक सेवा क' सकैत छी.
वर्तमानमे मैथिली साहित्यक हाल ई अछि जे कोनो पोथी जे छपि क'
उतिउत्साहमे अबैत अछि से पाठकक अभावमे पड़ले रहि जाइत अछि. तीन सय पोथीक
संस्करण सेहो नै बिकाइत अछि. एहन सन जेना अपन भाषाक पोथी पढ़लासँ की होयत.
यद्यपि साहित्यिक पोथीक एहने हाल हिन्दी सन समृद्ध ओ लोकप्रिय भाषाक सेहो
अछि मुदा मैथिलीक तँ भिन्ने बथान अछि. गत पाँच वर्षमे जतेक पोथी आयल अछि
ताहिमे निसंदेह 20-25 टा पोथी एहन अछि जे ज्ञानक दृष्टिसँ अथवा ई कही जे
साहित्यिक विशिष्टताक दृष्टिसँ परिपूर्ण अछि तैयो पाठकीय दृष्टिक अभाव अछि.
बुकस्टाॅलपर जा पोथी कीनबाक अभ्यास नहि अछि मैथिलीमे.
साहित्यक पोषण, रक्षा ओ प्रतिष्ठा लेल आवश्यक अछि पाठकमे भाषा
प्रेम जगायब. आ ई प्रारंभ भ' सकैत अछि प्राइमरी स्तरमे ज्ञान अर्जनक
माध्यम मैथिलीकेँ बनौलासँ. ई मिथिलाकक लोकक कर्तव्य तँ छैके जे सरकारक सेहो
दायित्व छैक जे ओ मैथिलीक माध्यमसँ पढ़य आ पढ़ाबय. जावत शिक्षा अर्जनक
माध्यम मैथिली नहि बनत तावत ओकर साहित्य नहि बढ़ि सकैछ. प्राचीन कालमे
संस्कृत साहित्य एहि कारणे लोकप्रिय भेल जे कि संस्कृत माध्यमसँ शिक्षा देल
जाइत छल. पढ़ल-लिखल बहुतो बूढ़-बुढ़ानुस जेना आइ संस्कृतक उद्धरण दैत छथि
की आजुक लोक द' सकत ! काका कालेलकरक कहब छनि - 'साहित्य की उन्नति जनता की
उन्नति के साथ होती है'. अर्थात् जावत जनतामे भाषिक चेतना उत्पन्न नहि कयल
जायत तावत समाजक साहित्यिक सौंदर्य विकसित नहि भ' सकत. साहित्यिक विकास
लेल, साहित्यिक प्रतिष्ठा अर्जन लेल वर्तमान समयमे सभसँ पहिल काज ई होयबाक
चाही जे मैथिलीमे ज्ञान संबंधी पोथी, चाहे ओ इतिहासक हो, भूगोलक हो अथवा
विज्ञानक हो निश्चित रूपे अयबाक चाही जकरा पढ़बामे सामान्य भाषा-भाषी रूचि
ल' सकय. एकर प्रचार-प्रसार हो जे मैथिलीमे सभ विषयक पोथी उपलब्ध अछि. जखने
कोनो व्यक्तिमे ज्ञानक माध्यम मैथिली बनतैक ओकर मनमे साहित्य रसास्वादनक
भूख अवश्य जगतैक. ओ साहित्यमे आनंद ल' सकत. सत्य तँ ई अछि जे जाहि भाषामे
दुनियाक ज्ञान सम्पदाक परसबाक हेतु प्रचुर भंडार छैक ताहि भाषाक साहित्यो
बजारमे अपन मूल्य असूलि लैत अछि. मैथिली साहित्यकेँ सेहो अपन मूल्य असूलबा
लेल भाषा-ज्ञान भंडारकेँ समृद्ध क' भाषा-भाषीक बीच जाय पड़तैक.
★★★
शरदिंदु चौधरी मैथिलीक सुचर्चित पत्रकार-व्यंग्यकार आ सम्प्रति शेखर प्रकाशनक संस्थापक-संचालक छथि। हुनका सँ 9334102305 पर सम्पर्क सम्भव अछि।

robotstxt: allowed

filter: keep


text:
वृन्दावन
बृन्दावन भारतक उत्तर प्रदेशक मथुरा जिलामे अवस्थित एउटा सुन्दर शहर छी । बृन्दावन भारतक एक प्रसिद्ध तीर्थस्थल छी । मथुरा क्षेत्र एक स्थान छी जे भगवान कृष्ण क लीला सँ जुडल अछी ।ई स्थान श्री कृष्ण भगवान कऽ बाल समय कि लीलाए कऽ स्थान मानैत अछी। ई मथुरा सँ १५ किमी दूरी मे अछी । एही स्थान मे श्री कृष्ण आ राधा रानी कऽ मन्दिर कऽ विशाल संख्यामे अछी । ई स्थित बांके विहारी जी क मन्दिर सबसँ प्राचीन अछी। एही वाहेक श्री कृष्ण बलराम इस्कान मन्दिर तथा श्री कृष्ण प्रणामी मन्दिर आ निधि वन सेहो दर्शनीय स्थान छी। हरिवंश पुराण, श्रीमद्भागवत, विष्णु पुराण आदि मे वृन्दावन कऽ महिमा क वर्णन कएल गेल अछी ।


text:
नवका- पुरनका लेख सर्च करु...
डॉ मेघनाद साहा पुरस्कार के लेल चयन
ललित नारायण मिथिला विश्वविद्यालय के वीसी डॉ मिश्री लाल ठाकुर... डॉ मेघनाद साहा पुरस्कार सं सम्मानित कएल जएताह. ई सम्मान इंडियन इंस्टीट्यूट ऑफ ओरिएंटल हेरिटेज'क ओर सं देल जाएत अछि. कोलकाताक ई संस्थान ओरिएंटल अध्ययन आओर रिसर्च के लेल विश्व विख्यात अछि. हेरिटेज के ओर सं डॉ मिश्री लाल ठाकुर जी के एकटा पत्र भेजल गेलन्हि अ जेहि मे हुनका सं 5 सं 8 फरवरी धरि होए वाला अंतर्राष्ट्रीय सम्मेलन के उद्घाटन सेहो करय के आग्रह कएल गेल छनि. एहि सम्मेलन मे कई देशक विद्वान शामिल होए छथिन्ह. एहि सम्मेलन मे भारतीय संस्कृति पर चर्चा कएल जाएत अछि.
सदस्यता लें टिप्पणियाँ भेजें (Atom)


text:
आय गुरुवार दिन एहि कार्यक्रम केर आयोजन राजधानी के एसकेएम हॉल म' कायल गेल छल। कार्यक्रम केर उदघाटन राज्यपाल रामनाथ कोविंद केलाह, ओताही बीएचयू के वीसी गिरिश चन्द्र त्रिपाठी मुख्य अतिथि के रूप म' मौजूद छलाह। त्रिपाठी क' पटना विश्वविद्यालय दिस सँ मानद उपाधि सँ सम्मानित कायल गेलन्हि।
गिरिश चन्द्र त्रिपाठी बिहार केँ विश्विद्यालय सभक प्रसंसा करैत राज्य के प्राचीनतम इतिहास आर वर्तमान
राज्यपाल रामनाथ कोविंद कहला कि 41 म' 29 बेटी सभ क' गोल्ड मेडल मिलना साबित सावित करैत अछि कि राज्य केँ बेटि सभ शिक्षा के प्रति जागरूक भ' रहल छथि। एहि मौका पर मौके पर पटना विश्वविद्यालय वीसी वाईसी सिम्ह्राद्री , प्रो वीसी रंजीत वर्मा समेत बहुत रास शिक्षाविद मौजूद छलाह।


text:
नितीश कुमार नैनसुखिया आर मनसुखिया सीएम : पप्पू यादव
पटना।20 दिसम्बर। जनाधिकार पार्टीक' अध्यक्ष आर मधेपुरा सांसद पप्पू यादव राजानीतिक मर्यादा कs उल्लंघन करैत सीएम नीतीश कुमार पर अभद्र टिप्पणी कैला। पप्पू सीएम नीतीश पर आरोप लगबैत कहला कि ओ अपन नयन सुख के लेल अपन सभा में महिला के आगा बसिबैत छैथ। पप्पू कहला कि नीतीश जी कैशलेस के बात कs प्रधानमंत्री नरेन्द्र मोदी के समर्थन करैत छैथ। दोसर दिश पइसा बँटबा जीविका कार्यकर्ता के अपन सभा में बजबैत छैथ। पप्पू यादव सीएम पर हमला जारी राखैत कहला कि हमर सीएम मनसुखिया, नैनसुखिया व्यक्ति छैथ। पप्पू यादव एहिठाम नै रुकला, ओ सीएम पर अपना हमला जारी राखैत कहला कि सीएम जीविका, सेविका, ममता, आशा के आगा में बैसा कs नयनसुख, मनसुख आर तन सुख सुखे-सुख लैत छैथ एहिलेल हम हिनकर नाम राखी देनौ नैनसुखिया, मनसुखिया।


text:
दुपहर 12:15 से 1 बजे के बीच आयोजित भेल मानव श्रृंखला मे JDU, RJD, कांग्रेस आर बीजेपी सहित बहुत रास राजनीतिक दल के प्रतिनिधि सेहो शामिल भेलन्हि। सांसद, विधायक, विधान पार्षद समेत राजनीतिक दल के लोग, स्कूल-कॉलेज के छात्र-छात्रा, सरकारी कर्मचारी एहिमे शामिल भेल। मानव शृंखला केर वीडियॉग्रफी लेल सभ जिला मे एक-एक ड्रोन के संघ विडियॉग्रफी दल तैनात छल।
मानव श्रृंखला के फोटो लेबाक लेल तीन उपग्रह आर ड्रोन केर इस्तेमाल कायल गेल छल। तीन उपग्रह मे 1 विदेशी आर 2 भारतीय अंतरिक्ष अनुसंधान संगठन (इसरो) के छल। ऐहिक अतिरिक्त राज्य सरकार के 4 हेलीकॉप्टर सेहो एरियल फटॉग्रफी आर विडियॉग्रफी मे लागल छल। एहि आयोजन के विश्व रिकॉर्ड मे शामिल करबाक लेल लिम्का बुक ऑफ वर्ल्ड रिकॉर्ड मे सेहो रजिस्ट्रेशन कराओल गेल आर लिम्का बुक ऑफ वर्ल्ड रिकॉर्ड के कर्मचारी सेहो पटना मे मौजूद छला।
पूरा राज्य मे आयोजन शांतिपूर्वक बताओल जे रहल अछि। कतहू कुनू अप्रिय घटना होयबाक सुचना नहि भेटल अछि। प्राप्त जानकारी केर मुताबिक मानव श्रृंखला कार्यक्रम के दौरान नालंदा मे 15 स्कूली बच्चा बेहोश भ' गेल छल। आन जिला सभसे सेहो बच्चा सभक बेहोश होयबाक खबैर अछि।


text:
शेफालिका वर्मा मैथिलीक अप्रतिम हस्ताक्षर छथि। ओ मैथिली आ हिंदी मे समान रूपें सक्रिय रहल छथि। एतेक धरि जे विदेश मे हुनकर अंग्रेजियो कविता पढ़ाओल जाइत छन्हि। संस्मरण, कथा-संग्रह, गद्यगीत, यात्रा-वृतांत, उपन्यास आ कविता-संग्रहक अतिरिक्त, अनूदित पोथी सेहो प्रकाशित छन्हि। साहित्यिक अवदानक कारणें,हुनका मैथिलीक महादेवी वर्मा कहल जाइत छन्हि। परञ्च,विनम्रता एतेक जे आलोच्य पोथी मे,एक स्थान पर अपना कें “किछु नहि” आ एक आन ठाम ”अनाड़ी” धरि कहि सम्बोधित कएने छथि।
किस्त-किस्त जीवन मे शेफालिकाजीक बाल्यावस्था सं ल' कए प्रौढावस्था धरिक वर्णन अछि। ई कथा छैक एक संस्कारित परिवारक बेटी कें जकर विवाह अत्यन्त धनाढ्य परिवार मे होइत छैक। मुदा पति पुरखाक अरजल पर राज नहि कए, वकालत सन संघर्षमय रस्ता चुनलनि। पति सं प्रोत्साहन पाबि अपनो व्याख्याता पद धरि पहुंचलीह मुदा नौकरी कहियो हुनक प्राथमिकता नहि रहलनि। पति आ परिवार- आ ओहि सं जं थोड़-बहुत समय बांचि जाए,तं साहित्यिक कार्य लेल अवकाश निकालब हुनकर प्राथमिकता मे छलनि। पति देह धुनि कए लागल छलथि काज मे मुदा एहि क्रम मे देहक भीतर जे घटैत छल,से बाद मे प्राणघातक हार्ट अटैक कें रूप मे आगां आयल। आब,वैधव्यक पीड़ा हुनका लेल मर्मांतक छन्हि। कारण,ओ मानैत छलीह जे "जखन अनंत काल धरि कोनो यात्रा पर दुनू गोटे संग रहैछ,तं एक दोसराक गुण सं प्रेरणा ग्रहण करैत आगू बढ़ैत अछि।"
एहि मूल कथाक मध्य कतेको अनुषंगी प्रसंग सभ छैक जे किस्त-किस्त जीवन कें पठनीय बनेबा मे आ शेफालिकाजीक व्यक्तित्व सं परिचय करएबा मे सहायक छैक। युवतीक रूप मे,विवाह-पूर्वक मनोभाव,अनचिन्हार युवकक प्रतिएं हुनक प्रतिक्रिया,राजनेता लोकनि सं घनिष्ठ सम्पर्क रहितो राजनीति केर नओ-छओ सं स्वयं कें फराक राखब,बेर-कुबेर मे लोक सभहक व्यवहार,शकुन-अपशकुन केर सुयोग-कुयोग,विवाह-दान आ पाबनि-तिहारक रूप-रंग आदि एहन प्रसंग सभ अछि जाहि मे पाठकलोकनि स्वयं एक पात्र बनि रमण करताह। अप्रिय प्रकरण सभहक सेहो क्षेपक रूप मे उल्लेख छैक,जेना-व्यक्तिगत पत्र कें मिथिला मिहिर द्वारा सार्वजनिक करब,जमीनक बांट-बखरा मे उचित अंश नहि भेटब आदि। मुदा, अहू सभहक प्रतिएं हुनका भीतर जे उद्वेग छन्हि,सेहो शिकायतक रूप मे नहि,अपितु आहत भाव प्रकट करबाक प्रयोजन मात्र सं। उनटे,कहैत छथि, “किछु हेरयलौं कहां,खाली भेटबे कएल।”
बुद्धि पर भावनाक एही प्रश्रय केर कारणें, किस्त-किस्त जीवन मे हुनक अप्पन जीवन बुझू जेना पृष्ठभूमि मे चलैत हुअए आ बाकी सभकें ओ आगां कएने छथि। सुख आ दुखक संगी-छोट सं छोट जाहि पात्रक नाम ओ गिनओने छथि,ओहि मे सं कतेक गोटे के तं अपनो स्मरण नहि हेतन्हि जे हुनकर योगदानक कोनो मोजरि देल जएतैक,मुदा शेफालिका जी कें सभ मोन छन्हि। जेना सम्यक् दृष्टियुक्त व्यक्ति प्रकृतिक प्रतिएं अहोभाव रखैत अछि,तहिना हुनको जीवन कें निरन्तर प्रेममय बनएबाक लेल प्रयत्नशील आ स्थितिक प्रतिएं सहज स्वीकारक भाव रखैत देखैत छी। किएक,तं “संबंधक निर्वाह अपन अहंकारक त्याग थीक।”
आत्मकथा मे,लेखक केर अप्पन जीवन तं रहिते छैक,तत्कालीन समय केर समाज आ संस्कृतिक दृश्य सेहो भेटैत अछि। किस्त-किस्त जीवन पढ़ैत काल, शिक्षकक क्रूरता कें बाल-मन पर प्रभाव, दहेज, अल्पवयस मे आ बेमेल विवाह, स्त्री-शिक्षा, मैथिल, मिथिला आ मैथिलीक स्थिति, मैथिल समाजक मनोभाव, देयादबादक चक्रचालि, छिन्न-भिन्न होइत समाज आ परिवारक अवधारणा सन-सन कतेको आन प्रसंग मिथिलांचल कें लगभग अपन पूर्णता मे व्यक्त करैत, अंतर्मंथन आ विचार-विमर्शक लेल प्रेरित करैत छैक। हमर सभहक मूल संस्कृति की रहल अछि, बदलैत समयक संग कोन ठाम परिवर्तन अपेक्षित अछि, आ की-की परिवर्तन अपना सभ मे आयल अछि सेहो एहि मे द्रष्टव्य अछि। मुदा एहि क्रम मे,ओ कतहु उपदेशक केर भूमिका मे नहि छथि। बस,एतबे टा आग्रह जे, “जिनगी जीवा लेल आगां बढ़ए पड़ैत छैक मुदा जिनगी कें बुझबा लेल पाछू ताकए पड़ैत छैक।”
आत्मकथा मे, अप्पन मोनक कमज़ोरी आ कमी अनिवार्य रूप सं प्रकट होइत छैक। तें,आत्मकथा लिखबाक परम्परा बहुत सुदृढ़ नहिं छैक। स्त्री आत्मकथा तं आओर दुर्लभ चीज बुझू। जखन हिंदीये मे स्त्री आत्मकथाक अभाव अछि,तं मैथिलीक गप्पे कोन! मैथिली मे,आत्मकथा साते-आठ टा छैक जाहि मे सं हरिमोहन बाबू केर जीवन-यात्रा आ सुमन जी कें मोन पड़ैत अछि बेसी उल्लेखनीय अछि। पछिला बरख गोविंद झा जीक जनम अवधि हम आयल अछि। आखिर,केओ आत्मकथा किएक लिखैत अछि अथवा ककरो आत्मकथा हम किएक पढ़ी? बीतल समय कें तं चाहियो कए घुराओल नहि जा सकैछ,तखन ओकरा शब्दबद्ध करबाक कोन काज? आ जं केओ करबो करथि,तं ओहि सं आन कें की?
जीवन बहुत शक्ति आ संभावना नेने रहैत छैक। ओहि सं स्वयं केर आ परिवेशक प्रतिएं एक तरहक समझ पैदा होइत छैक जकर सदुपयोग कए व्यक्तिक जीवन मे आमूल परिवर्तन आबि सकैत छैक। जीवन मे जखन एहन किछु द्रष्टव्य हुअए जे अनुभूति तं व्यक्ति विशेष कें छैक,मुदा ओहि सं समष्टि केर अनुभव व्यक्त होइत हुअए अथवा समष्टि कें कोनो दिशा-निर्देश भेटि सकए,तं ओ अनुभव व्यष्टिगत नहि रहि जाइत छैक। लेखक चाहए,तं अप्पन अनुभव कें गुप्त सेहो राखि सकैत छैक,मुदा ओ ओकरा सार्वजनिक करैत छैक किएक तं ओहि मे एहन बहुत किछु छैक जे आनक लेल कल्याणकारी भ’सकैत छैक। दोसर, पुरुखक आत्मकथा सं स्त्रीक आत्मकथा फराक होइत छैक। स्त्रीक व्यक्तिगत कें ओकर आत्मकथा मात्र सं बूझल जा सकैत छैक। पुरुष आत्मकथा समाधानक खोज करैत छैक,मुदा स्त्री अपन अस्तित्वक खोज आर अपन भाव आ निजता कें व्यक्त करबाक लेल आत्मकथा लिखैत छैक।
आ शेफालिका जी एकरा व्यक्त कएने छथि प्रेम आ स्नेहक शाश्वत मूल्य सं। एहि लेल ओ जे शैली अपनओने छथि,ओहि सं पाठक आत्मीयता महसूस करै छै। शेफालिका जी स्वयं कहैत छथि जे बौद्धिक स्त्री सं बढि खतरनाक प्राणी केओ नहि होइत अछि। तें, एहि मे,ने तं किछु बतएबाक हड़बड़ी छैक,आ ने पुरुष समाजक प्रतिएं कोनो तरहक भड़ास। अप्पन उपलब्धि सभहक अभिव्यक्ति मे ओ संयत छथि आर ऐकान्तिक क्षणक अभिव्यक्ति मे अत्यन्त संक्षिप्त आ मर्यादित।
छोटको प्रसंग सभ भीतर पैसिकए मारि करैत छैक आ स्वयं के तकबाक आ आन पर अप्पन प्रभाव कें जनबाक अवसर प्रदान करैत छैक। एहि सं, अपनो भीतर एकटा अंतर्दृष्टि पैदा होइत छैक। नैतिकतापूर्ण जीवन सं केना मानवीय संबंध गरिमामय बनत,बुद्धि आर करूणा केर आदर्श समन्वय की होइत छैक आ आशा-निराशाक मध्य संभावनाक द्वार केना खुजै छै,से किस्त-किस्त जीवन बतबैत छैक। एही सभ तत्वक कारणें अनकरो आत्मकथा अप्पन सन बुझाइत छैक आ तें शेफालिका जीक ई कृति सामान्यो पाठक लेल ओतबे उपयोगी,जतेक साहित्यकार लोकनिक लेल।
किस्त-किस्त जीवन स्त्री-विमर्शक एक एहन अवसर प्रदान करैत अछि जकर केंद्र मे "देह" नहि छैक। एहि मे व्यक्त जीवन-दृष्टि व्यक्तिगत,पारिवारिक आ व्यावसायिक जीवन केर आदर्श समन्वय अछि;सफलता जकर एक पड़ाव मात्र छैक। आइ-काल्हि प्रायः, माए-बाप आ स्वयं बेटियो सभ कें,हकन कनैत देखैत छी जे हमर बेटी एना छल,ओना छल आ कि हम अपने की-की करैत छलहुं कुमारि रहति,मुदा बियाह होइते परिवार मे ओझरा कए रहि गेलहुं,सब खत्तम भ गेल। परञ्च,केना अपन भीतर कें बचा कए राखी आ समय के प्रबंधन करैत अपन योग्यता कें नव दिशा दी,घर-द्वार कें सम्हारैत कोना समाज़ मे सेहो योगदान कएल जाए,से सिखबाक लेल ई आत्मकथा-खासकए महिलालोकनिक वास्ते- एक आंदोलन छैक।


text:
मुजफ्फरपुर, मिथिला मिरर: जिलाक मीनापुर थाना क्षेत्र मे रविदिन भोरे एकटा तेज रफ्तार ट्रक चारि टा किशोर के कुचलि देलक, जाहि मे एक गोटेक मौत भय गेल। पुलिस सूत्रक अनुसार राट्रीय उच्च पथ 28 पर पानापुर गामक निकट एकटा अनियंत्रित ट्रक सड़क कात मे ठाठ चारि टा किशोर के कुचलि देलक। दुर्घटना मे छोटू कुमार (15) के मौका पर मौत भय गेल तथा तीन अन्य गंभीर रुप स घायल भय गेल अछि।
सूत्रक अनुसार घायलक स्थिति गंभीर बनल अछि, जकरा शहरक एकटा निजी अस्पताल मे भर्ती कराओल गेल अछि। दुर्घटना के बाद चालक ट्रक लय क फरार भय गेल। मृतक के लहाश के पोस्टमार्टमक लेल श्रीकृष्ण मेडिकल कॉलेज अस्पताल भेज देल गेल अछि।


text: बेगूसराय केर पुलिस अधीक्षक रंजीत कुमार मिश्रा कहला कि गुप्त सूचना केर आधार पर पुलिस मलाहीपुर दियारा क्षेत्र म' छापामारी करि अजीत कुमार उर्फ शूटरवा आर हुनकर सहयोगी बुचन मिश्रा क' गिरफ्तार केलन्हि। पुलिस क' देखि बांकि अपराधी भागवा म' सफल भेलाह। पुलिस अधीक्षक रंजीत कुमार मिश्रा कहला गिरफ्तार लग से 1 कार्बाइन, 2 मैगजीन, 7 देशी कट्टा, 33 गोली सहित कैको आपत्तिजनक सामान बरामद भेल अछि। शूटरवा पर जिला केँ अलग - अलग थाना म' 16 हत्या सहित कुल 29 मामला दर्ज छैन्ह जखनकि बुचन 5 आपराधिक मामला केँ आरोपी छैथ। पुलिस दुनु से पूछताछ क' रहल अछि आर शूटरवा के आन सहयोगि सभक गिरफ्तारी लेल छापामारी क' रहल अछि।


text:
राहुल आओर राज के मामला पर दिल्ली के राजनीति सेहो गरमाएल रहल. एहन पहिल बेर छल जे सभ राजनीतिक मतभेद के दूर राखि बिहार के सभ पार्टी के नेता एक संग अएलाह. मुख्यमंत्री नीतीश कुमार के नेतृत्व मे सभ पार्टी के नेता प्रधानमंत्री से भेंट कs राज ठाकरे के खिलाफ सख्त कार्रवाई के मांग कएलखिन्ह. एहि सर्वदलीय प्रतिनिधिमंडल मे लालू प्रसाद यादव आओर रामविलास पासवान सेहो शामिल छलाह. सभ बिहारी नेता एक सुर मे प्रधानमंत्री के कहलखिन्ह जे देश केर एकता -अखंडता के तोड़य लेल राजठाकरे पर देश द्रोह के मामला चलाएल जाए. एहि मुलाकात मे प्रधानमंत्री सं राष्ट्रीय एकता परिषद केर बैठक बुलाबय के
सेहो मांग कएल गेल. प्रधानमंत्री मनमोहन सिंह जी नीक लोक छथिन्ह आओर भरोस देलखिन्ह जे एहि मामला पर जल्दीए कोनो नहि कोनो कार्रवाई कएल जाएत. हुनकर सेहो कहनाय छलन्हि जे सरकार एहि मामला पर एकदम गंभीर अछि. नीतीश जी राहुल मामला पर न्यायिक जांच के मांग सेहो कएलखिन्ह. एहि बारे मे जानकारी के लेल बिहार सरकार सीआईडी के एकटा डीआईजी महाराष्ट्र भेजत.
ओना शिवराज पाटिल त नहिं मुदा गृहराज्यमंत्री श्रीप्रकाश जायसवाल जरूर एहि मामला पर महाराष्ट्र सरकार सं रिपोर्ट देबय लेल कहलखिन्ह अ. लालू जी कनि बेसिए गुस्सा मे छलाह ओ यूपी-बिहार के लोक के संग गुंडागर्दी करय लेल राज ठाकरे पर देशद्रोह के मुकदमा दर्ज करय के मांग करलखिन्ह. लालूजी एहि मामला पर सभ नेता के एकजूट करय लेल नीतीश जीके धन्यवाद सेहो देलखिन्ह. लोजपा नेता... खाद आओर स्टील मंत्री रामविलास पासवान जी राज्य मे राष्ट्रपति शासन लगाबय के मांग कएलखिन्ह. ओ कहबो कएलखिन्ह जखन बिहारी छात्र के घेर- घेर के पिटल जा रहल छल त पाटिल जी चुप छलाह आओर बेगुनाह छात्र केर हत्या पर बयानबाजी कs रहल छथि. ओ राज के पार्टी के मान्यता खत्म करय के मांग सेहो कएलखिन्ह.
आओर जे होए प्रधानमंत्री सं ई भेंट बिहार केर राजनीति मे एकटा बड़का मोड़ अछि. बिहार के विकासक मुद्दा पर सेहो अगर ई सभ नेता लोकनि एक संग आबि जएताह तं बिहार के आगां बढ़य सं कोई नहिं रोकि सकैत अछि. आओर जखन बिहार आगां बढत त राज सं पंगा लेबय के जरूरते नहिं पड़त. मुदा चुनावी साल मे राज ठाकरे वाला मुद्दा एहन अछि जे कोनो पार्टी ओकरा छोड़य नहिं चाहैत अछि. कोनो पार्टी नहिं चाहैत अछि जे ओकरा पर बिहारी मुद्दा के अनदेखी केर आरोप लगय. तs राजनीतिक मजबूरी भने होए एक संग त अएलौं.


text:
अगर एहि खबर मे कनिओ सच्चाई अछि त ई बिहार के लेल बड़का झटका अछि. खबर अछि जे लालू प्रसाद यादव जी के रेल मंत्री रहैत बिहार के मढ़ौरा मे जे डीजल इंजन आओर मधेपुरा मे बिजली इंजन रेल कारखाना बनय वाला छल ओ आब बिहार सं बाहर जा सकैत अछि. बेसि उम्मीद अछि जे ई कारखाना वर्तमान रेलमंत्री ममता बनर्जी के राज्य पश्चिम बंगाल चलि जाय. एहि बारे मे बिजनेस के एकटा अखबारक livemint साइट पर खबर आइल अछि. ममता बनर्जी के ध्यान एकदम सं अर्जुन के आंखि जका पश्चिम बंगाल मे होए वाला अगिला विधान सभा पर लागल छनि. आओर ओ एहि बीच बेसि सं बेसि उपलब्धि अपना नाम पर जोड़ि लेबय चाहैत छथिन्ह. पिछला दिन ओ दीघा के लेल एकटा नबका ट्रेन सेहो शुरू कएलखिन्ह. प्रथा के उलट कोलकाता मे रेल मंत्री के काज शुरू कएलीह. कहिओ एहनो नहिं होए जे ओ कहथीह जे रेल मंत्रालय के हेडक्वार्टर सेहो कोलकाता ल आएल जाए. अहां सभ के याद होएत जे जखन रामविलास पासवान जी हाजीपुर मे रेल के कार्यालय बनौने छलखिन्ह त ममता बनर्जी कतेक विरोध कएने छलखिन्ह.
लोक सभा चुनाव भेलाह पर हम एकटा लेख लिखने छलहुं जे कि नीतीश के जीत बिहार के हार अछि तखन कइटा लोक कहने छलाह जे अहां क्षेत्रीयता पर जा रहल अछि आओर ई कि बकवास मुद्दा उठौने छी. जे लोक कहय छलखिन्ह जे केन्द्र मे राज्य सं किनको मंत्री रहने आ नहिं रहने कोई फर्क नहिं पड़ैत अछि. हुनका एहि सभ सं सबक लेबाक चाही. पिछला दिन सेहो एकटा खबर आएल रहय जे गया के आर्मी कोर सेंटर के एहि ठाम सं हटाक बंगलुरू ल जा रहल अछि.
सोचिऔ आखिर बिहार के संग भेदभाव कहिआ तक? अहां सभ अखनो नहि जागब त बिहार पिछड़ले रहत. अपन-अपन एमपी... प्रतिनिधि के जगाउ... हुनका राज्य के विकास के खिलाफ होए वाला फैसला के विरोध करय के लेल हुड़काबिऔ. नहि त जेना चलय छै चलय दिऔ. कोई नृप होए हमे का हानि ? कि फर्क पडय छै. कहबाको छै... मड़ुआ रोटी खाई छी... धारक पानि पिबय छी... बम बम भोले करय छी. त करैत रहु बम बम भोले. बाद मे सरकार के नहिं कोसबय.
एहि लिंक पर क्लिक कs ई खबर पढ़ि सकय छी- live mint.com


text:
आई-काल्हि चारु कात...हर ठाम केंद्रीय गृहमंत्री पी चिदम्बरम के बयान पर चर्चा भ रहल अछि. गृहमंत्री के कहनाय छनि जे दिल्ली मे होए वाला अपराध के लेल बाहरी लोक जिम्मेदार अछि. चिदम्बरम जीक साफ कहनाय छनि जे बाहरी लोक रोजी-रोटी के तलाश मे दिल्ली आबि एहि ठाम क्राइम करय लगैत अछि.
एहन बयान पहिल बेर नहि आएल अछि. दिल्ली के मुख्यमंत्री शीला दीक्षित सेहो एहन आरोप लगा चुकल छथीह. असल मे सरकार अपन नाकामी के छुपाबय लेल एहन बयान द लोक के भावना के भड़का असल मुद्दा के हाशिया पर डालि दैत अछि. सीडब्ल्यूजी...आदर्श घोटाला...दूरसंचार घोटाला... टेपिंग मामला के असल मलाई खाए वाला के बचाबय लेल ऐना भ रहल अछि. छोट-मोट कार्रवाई आओर सिर्फ इस्तीफा देला सं असली गुनहगार सामने नहि आएत?. घोटाला के पाए गेल त कतय?
मुदा ई दोसर मामला अछि. अखन चर्चा देश के राजधानी दिल्ली पर. राजधानी दिल्ली सेहो लोक के लेल सुरक्षित नहि रहि गेल अछि. ई कानून-व्यवस्थाक प्रॉब्लेम अछि. मुदा कि सरकार एकर उपाय करय के जगह दोसर के दोषी ठरहाएत? दिल्ली मे कोन राज्य के लोक नहि अछि? कि दिल्ली मे हुनकर राज्य के लोक नहि छथिन्ह? कि दिल्ली मे हिमाचल...पूर्वोत्तर... कर्नाटक....आओर साउथ के लोक नहि रहय छथिन्ह? कि दिल्ली मे मराठी... पंजाबी...राजस्थानी लोक नहि छथिन्ह? आखिर हुनकर निशाना पर के अछि?
चिदम्बरम जी जखन ई बयान देलखिन्ह ओहि टाइम दिल्ली के मुख्यमंत्री शीला जी हुनका संग मौजूद छलीह ? आखिर ओ बाहरी मे ककरा मानय छथिन्ह? बांग्लादेश सं आएल लोक के बाहर भेजय के जगह वोट बैंक बनाबय के कोशिश करय छथिन्ह आओर देश के नागरिक के देश मे कतहुं आबय जाए पर ... बसय पर पाबंदी लगाबय चाहय छथिन्ह. कि ओ दिल्ली मे सेहो जम्मू-कश्मीर जकां लोक के बसय पर रोक लगाबय चाहय छथिन्ह. हुनकर मंशा कि छनि?
चिदंबरम जीके ई साफ करबाक चाही कि दोसर ठाम के लोक दिल्ली कि अपराध करय लेल आबय छथिन्ह? अगर मानि लेल जाए अपराध करय लेल आबैत अछि त फेर अहांक सुरक्षा-व्यवस्था एतेक लचर किएक अछि? नहि त अहां आतंकवादी सभ पर लगा पाबैत छी नहि छोट -मोट अपराध पर. दिल्ली मे खुलेआम गैंगरेप भ जाएत अछि...बीच सड़क पर गोली मारि देल जाएत अछि . पुलिस के कतहुं पता नहि रहैत अछि. जखन दिल्ली मे ई हाल त देश के दोसर ठाम के अहां समैझि सकैत छी.
दोसर राज्य के लोक...दोसर ठाम के लोक एहिठाम कमाए-खाए लेल आबैत अछि कि अपराध करय लेल? सभ लोक आ त नौकरी करय छथिन्ह आ फेर छोट-मोट बिजनेस...चाहे तरकारी बेचय... ठेला लगाबय आ फेर रिक्शा चलाबय के किएक नहि होए. किछ स्थानीय लोक जल्दी पाए कमाए के आस मे... अपन आसपास के लोक के पाए सं प्रभावित करय लेल छीनाझपटी करैत अछि आ फेर लूटपाट.
आई टाइम्स ऑफ इंडिया पढ़य छलहुं ओहि मे साफ देल अछि जे दिल्ली पुलिस के रिकॉर्ड के मुताबिक दिल्ली मे होए वाला क्राइम मे ज्यादातर लोकल लोक शामिल अछि. आ त दिल्ली के आ फेर आसपास के एनसीआर इलाका के. पुलिस रिकॉर्ड के अनुसार एहि मे पश्चिमी उत्तर प्रदेश- हरियाणा के एनसीआर इलाका के लोक बेसि शामिल रहैत अछि. प्रतिशत के हिसाब सं देखल जाए त अपराध मे शामिल लोक मे स्थानीय लोक 83 % आओर बाहरी सिर्फ 13 % अछि.
चिदंबरम जी पहिने पूरा चीज देख लिउ तखन बाजय करु नहि त साफ बता दिऔ अहां के निशाना पर के अछि. ओना आई-काल्हि बिहारी के प्रगति सं दोसर इलाका वाला जलय छथिन्ह. आ फेर बिहार मे मिलल कांग्रेस के करारी हार के लेल त अहां बिहारी के निशाना त नहि बना रहल छी. आखिर अहांक पार्टी के युवराज राहुल गांधी के करामात बिहार मे नहि चलल. बिहार के हार नहि पचा पाबि रहल छी आओर एहि बहाने भ्रष्टाचार सं लोक के ध्यान सेहो बंटाबय चाही रहल छी की?


text:
अभिव्यक्ति केर आजादी के बढ़ावा दैत होए आ कोनो सामाजिक मुहिमक हिस्सा होए, आ फेर ओहिमे कोनो नव तकनीकक प्रयोग कएल गेल होए तं अहां ओहि ब्लॉग के नोमिनेट करि सकय छी.
ब्लॉगक नामांकन 6 फरवरी सं शुरू भ गेल अछि. अहां एहि लिंक पर
जा क www.thebobs.com/hindi कोनो ब्लॉग के नामांकित करि सकय छी.
एहि ब्लॉग प्रतियोगिता के बॉब्स क नामसं जानल जाएत अछि. बॉब्स यानी बेस्ट ऑफ ब्लॉग्स. एकर शुरुआत करलक डॉयचे वेले (वॉयस ऑफ जर्मनी). एहि मे ओहि ब्लॉग के पुरस्कृत कएल जाएत अछि जे इंटरनेटक अभिव्यक्ति केर स्वतंत्रता आओर खुलल विचार के समर्थन करैत अछि.
बेस्ट ऑफ ब्लॉग्स मे 14 भाषा के ब्लॉग के सम्मान देल जाएत. एहि मे हिंदी के पहिल बेर जोड़ल गेल अछि. एहि के लेल एनडीटीवी के एंकर और ब्लॉगर रवीश कुमार जीके जूरी मे शामिल कएल गेलन्हि.
पुरस्कार 17 श्रेणी मे देल जाएत. एहि बारे मे अहां पूरा जानकारी एहि लिंक के क्लिक करि जानि सकय छी. http://thebobs.com/hindi/about/categories-2/
हर एक भाषा मे एकटा सर्वश्रेष्ठ ब्लॉग चुनल जाएत आओर एकटा ऐहन ब्लॉग के इनाम देल जाएत, जकरा लोक पढय चाहथिन्ह. जकरा यूजर पसंद करथिन्ह.
एकटा बात ध्यान राखब जे अहां खुद अपन ब्लॉग नामांकित नहि करि सकय छी. अहां सिर्फ अपन पसंदक ब्लॉग नामांकित करि सकय छी. अपन ब्लॉग नामांकित कराबय चाहय छी तं किनको आओर सं करा सकय छी. एहि के लेल अहां एहि लिंक पर जा वोटिंग करि सकय छी. www.thebobs.com/hindi ई बात जरूर अछि जे अहां अपन खुद के ब्लॉग के वोट द सकय छी. ओहि मे कोनो रोक नहि अछि.
नामांकन 6 मार्च तक खुलल रहत
सभ विजेता- यूजर आओर जूरी विजेताक नाम 2 मई 2013 के बॉब्स केर वेबसाइट पर बता देल जाएत.
26 जून 2013 के बॉब्स 2013 पुरस्कार समारोहक आयोजन डॉयचे वेले ग्लोबल मीडिया फोरम मे कएल जाएत.


text:
रणजंग पाँडे
रणजंग पाँडे विसं १८९४ श्रावणमे मुख्तियार भिमसेन थापाके पदच्युत कएल गेला बाद मुलुकक केन्द्रीय राजनीतिमे पकड बनाबैमे सफल भेल छल । मुलुकक मुख्तियारी रंगनाथ पौडेलद्वारा जिम्मेवारी बहन करला बादो हुनकर अधिकार क्षेत्र मुलुकी बन्दोवस्त आ परराष्ट्र विभागमे मात्र सिमित छल । रणजंग पाँडे ओहि बखत जङ्गी विभागक जिम्मेवारी पाबनए छल । ओकर बाद तत्कालीन राजा राजेन्द्रक निर्देशन अनुसार हुनकर जफत कएल गेल पारिवारिक जमीन घुमाएल गेल आ हुनकर भैया रणदल पाँडेके काजी बनाए पाल्पा पठाएल गेल छल । विसं १९९५ भादोमे रंगनाथ पौडेलक राजीना देलाबाद चौतारिया पुष्कर शाहके मुख्तियारी देल गेल आ ओहि वर्षक पुस महिनामे रणजंग पाँडे मुख्य मन्त्री बनाएल गेल । तत्कालिन जेठकी रानी साम्राज्यलक्ष्मीक दवाबक कारण विसं १८९७ साल माघ (सन् १८४० फरबरी १४)मे राजा राजेन्द्रविक्रम शाह हुनका मुख्तियार नियुक्त केनए छल । विसं १८९८ साल कात्तिक (सन् १८४० नवम्बर १)मे हुनका से पद सँ हटाएल गेल छल ।[१]
सन्दर्भ सामाग्रीसभ[सम्पादन करी]
- ↑ प्राचिन नेपाल (पृष्ठ-३२ ), बैसाख २०६३, पुरातत्व विभाग


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 28 दिसंबर 2011
'कलेश"
पल मे बदैल गेल सुन्दर रुप आ भेश
एहेन बज्र खसौलक विधाता
तौर देलक जिनगी केर डोर
ईजोतो मे सिर्फ अन्हार अछि
संतोष धरब ककरा पर
रोकने नै रुकै या आखिक नोर
हे सखी पहिने आबि
रांगल जिनगी केर रांगै छलौ
करम हमर फूटल
अपन सँ संग छूटल
अहुँ किया फेरै छी मुँह
कनेक खूशी देबय मे किया लागै या अबुह
जी के जेना रोज मरै छी
ककरा देखायब ई नोर
रोज आँचर मे धरै छी
ई नोर नै निकलैत अछी सिर्फ,
अपन दुखमयी जिनगी आ दशा पर
बल्कि किछू लोकक अवहेलना आ कुदशा पर
शूभ काज सँ राखल जाय या हमरा दुर
किछू लोकक मोन अछि कतेक क्रुर
हे सखी हमहु अही जेना नारी छी
मुदा भेद अछी सिर्फ एतवा
लोक कहैत अछी हमरा विधवा


text:
मुजफ्फरपुर, मिथिला मिरर : समयकेँ संग परिवर्तन अबैत छैक इ सत्य थिक। कहियो महिलाकेँ मात्र घर आँगन तक सीमित राखल जाइत छल। मुदा आब महिला मात्र घोघमे नै सिमटल अछि अपितु ओ चान धरि पहुँचबाक कुबत रखैत अछि। आब कोनो एहन क्षेत्र नै अछि जाहिमे महिला अपन उपस्थिति नै दर्ज करेने होइथ। हमर समाजमे अनेको एहन महिलाक उदाहरण भेटत जे अपना आपमे सभ तरहें निपुण छथि। हरेक पुरुखकेँ इच्छा रहैत छनि जे हुनक जीवन संगिनी नीक होइन। हरेक साउस चाहैत छथि जे हुनक पुतहु नीक भेटय। जे घरक काजक अलाबे शिक्षित, संस्कारी आ सर्वगुण संपन्न होइन जे हुनक परिवारकेँ नाम रौशन करैथि। एहि कड़ीमे बिहारक मुजफ्फरपुर जिलाक महंत दर्शन दास महाविद्यालय (एमडीडीएम) आब बचिया सभकेँ आदर्श पुतहु बनबाक गुर सिखाओत। ‘बेटी मेरा अभिमान’ क तर्ज पर हुनका सभके ट्रेनिंग देल जायत। एहन तरहक पहल लेल लोक सभक सलाह सेहो लेल जायत। ट्रेनिंगकेँ दौरान बचिया सभकेँ मात्र चूल्हा-चौका केनाई नै सिखाओल, हुनका सभके बहुत तरहक जानकारी देल जायत। एहि महाविद्यालयमे पछिला सालसँ ‘पहल’ कार्यक्रम चलि रहल अछि। एहिक तहत हरेक महिनाक दोसर आ चारिम शनिकेँ दुपहरिया 12 बजेसँ दू बजे धरि विशेष क्लास चलाओल जाइत अछि। जाहिमे बचिया सभके नैतिक शिक्षा, योग, बैंकिंग, बागवानी आ प्राथमिक उपचारकेँ बारेमे जानकारी देल जाइत अछि। एहि कार्यक्रमकेँ तहत बचियाकेँ आदर्श बहू बनबाक गुर सेहो सिखाओल जायत। एहि लेल बचियाकेँ जागरूक कएल जायत। ट्रेनिंग लेल बाहरसँ विशेषज्ञ बजाओल जायत।
प्राचार्य डॉ. ममता रानी बतेलनि जे छह हजार बचिया पढ़ैत छथि। हुनका पढ़ा-लिखा क’ योग्य बनेबाक संग एकटा नीक पुतहु बनेबाक गुर सेहो सिखेबाक जरूरत छैक। बचिया सभक व्यक्तित्व व कौशल विकास लेल इ एकटा और पहल अछि। बचिया सभके समस्या सुलझेबाक कौशल, तनाव सम्हारबाक गुणक संग मैरिज स्किल आ सामाजिकताकेँ सेहो ट्रेनिंग देल जायत। ट्रेनिंगक शुरुआत जल्दिये होयत। एमडीडीएम छात्रसंघक कोषाध्यक्ष अंकिता चौधरी बतेलनि जे हरेककेँ ख्वाहिश रहैत छनि जे हुनका घरमे सुसंस्कारित आ आदर्श पुतहु अबैथ। कोनो बच्चामे संस्कार माँ-बाप आ घरक अन्य सदस्य लोकनिसँ भेटैत अछि। जँ कॉलेजमे सेहो एहि तरहक बात पर ध्यान देल जायत त’ नीक वातावरण तैयार होयत। ओतहि छात्रा सभक कहब छनि जे जँ नीक पुतहु बनबाक गुर सिखाओल जायत त’ एहिसँ नीक बात की भ’ सकैत अछि। आखिरकार घर त’ हर महिलाकेँ सम्हारय पड़ैत छैक। ई जरूरी नै छैक जे नीक पुतहु मात्र चूल्हा-चौका करय। नैहर होई वा सासुर ककरो सम्मान देनाइ कॉलेजमे पहिनेसँ सिखाओल जा रहल अछि। पढ़ल-लिखल लड़कीकेँ सेहो इ जिम्मेबारी बनैत छैक जे अपन मंजिल त’ जरूर प्राप्त करी संगे अपना आपके एकटा नीक लोक सेहो बनाबी ताकि अहाँ अपन परिवार, समाजमे सेहो योगदान द’ सकी। समय बदली रहल अछि बेटी-बेटामे कोनो बेसी फर्क नै आब बुझल जाइत अछि। एहनमे परिवारकेँ कोना साथ ल’ अपन नाम रौशन करी, अपन मान सम्मान बढवी तकरो व्यवहारिक ज्ञान भेनाई जरूरी छैक।


text:
नोएडा के Newzstreet TV के Web Designer के जरूरत अछि जे ओकर वेबसाइट के देखरेख करि सकय मे सक्षम होए. एहि के लेल फ्रेशर सेहो अप्लाई करि सकय छथिन्ह. अहां एहि के लेल संस्था के रोहित वत्स जी सं सम्पर्क करि सकय छी. फोन नंबर अछि : 9868076865
रिज्यूमे भेजय के लेल ईमेल अछि :
vatsbirpuria@gmail.com
#
Physician Today के चाही कॉपी एडिटर
दिल्ली सं निकलय वाला एकटा पत्रिका Physician Today के कॉपी एडिटर चाही. अगर अहांके हेल्थ सं जुड़ल नीक जानकारी अछि...अंग्रेजी पर नीक पकड़ अछि त फेर अहां सूरज आर्य सं एहि फोन 9953270296 पर सम्पर्क करि सकय छी. अहां एहि ईमेल पर अप्लाई सेहो करि सकय छी physiciantoday@gmail.com
#
Next Gen Publishing.net के पत्रकार चाही
मुम्बई आओर पुणे सं निकलय वाला Car India आओर Bike India के लेल Next Gen Publishing.net के Correspondent आओर Senior Correspondent चाही. एहि के लेल कार...बाइक सं जुड़ल जानकारी होबाक चाही... फ्रेशर सेहो अप्लाई करि सकय छथिन्ह. अहां सभ दीप्ति जाधव जी सं 022-243525237 पर संपर्क करि सकय छी. मुदा एहि ईमेल पर अप्लाई करनाए नीक रहत:
d.jadhav@nextgenpublishing.net
#
मिड डे मुम्बई के चाही सब एडिटर
मुम्बई मिड डे के सब एडिटर के जरूरत अछि. एहि के लेल अहांके अंग्रेजी पर कमांड के संग-संग क्वार्क एक्सप्रेस के जानकारी सेहो होबाक चाही. कम सं कम एक सालक अनुभव मांगल जा रहल अछि. अहां jobs@mid-day.com ईमेल पर अप्लाई करि सकय छी. अप्लाई करय वक्त subject मे Sub-Editor (Mumbai) जरूर लिखय के कोशिश करब.


text:
मुख्यमंत्री नीतीश कुमार केर अध्यक्षता मे कैल्ह संपन्न राज्य मंत्रिपरिषद केर बैठक के बाद सामान्य प्रशासन विभाग के प्रधान सचिव जी एस गंगवार कहला कि बिहार उच्च न्यायिक सेवा : संशोधन: नियमावली 2016 एवं बिहार असैनिक सेवा : न्याय शाखा: भर्ती : संशोधन नियमावली 2016 केँ स्वीकृति प्रदान कायल गेल।
आगा ओ कहला कि एहि नियमावली मे निहित आरक्षण के प्रावधान केर तहत बिहार उच्च न्यायिक सेवा जिला न्यायधीश : प्रवेश बिंदू : आर बिहार असैनिक सेवा : न्याय शाखा : के पद पर सीधा नियुक्ति मे अत्यंत पिछडा वर्गक लेल 21 प्रतिशत, पिछडा वर्गक लेल 12 प्रतिशत, अनुसूचित जातिक लेल 16 प्रतिशत, अनुसूचित जनजाति क लेल 1 प्रतिशत केर प्रावधान अछि। सभ श्रेणिमे महिला सभक लेल 35 प्रतिशत आर दिव्यांग उम्मीदवार सभक लेल एक प्रतिशत क्षैतिज आरक्षण केर प्रावधान होयत।
सामान्य प्रशासन विभाग के प्रधान सचिव जी एस गंगवार कहला कि बिहार उच्च न्यायिक सेवा मे वर्तमान मे कुनू आरक्षण नहि अछि जखनकि बिहार असैनिक सेवा : न्याय शाखा : मे 27 प्रतिशत आरक्षण केर प्रावधान अछि।


text:
महान गीतकार मैथिलीपुत्र प्रदीप केर निधन भ’ गेल अछि. मिथिलाक लोककंठ मे हिनक गीत रचल-बसल अछि आ आइ ई हमरा सभक बीच सं बैकुण्बठ विदा भ’ गेलाह. प्रदीप (Maithili Putra Pradeep) मैथिली मे अनेक गीत एहन द’ गेलाह अछि जे जुग-जुग धरि अनुगुंजित होइत रहत. दरभंगा जिलाक कथवार निवासी प्रदीप एमए – साहित्य रत्न, नवीन शास्त्री, पंचाग्नि साधक छलाह.
हिनक देहावसान केर खबरि ओ श्रद्धांजलि सं पूरा सोशल मीडिया पाटल अछि. एही सं सहज रूपें हिनक लोकप्रियता आ मान्यता केर अंदाजा लगाओल जा सकैत अछि. विद्यापतिक गीत जहिना घर-घर गाओल जाइछ तहिना मैथिलीपुत्र प्रदीप (Maithili Putra Pradeep) केर गीत मिथिला मे प्रचलित भेल अछि.
‘जगदम्ब अहीं अबलम्ब हमर’ – Maithili Putra Pradeep
हिनक किछु गीत एतय देल अछि जाहि सं अपने रीलेट क’ सकै छी- ‘जगदम्ब अहीं अबलम्ब हमर’, ‘सभक सुधि अहाँ लए छी हे अम्बे, हमरा किए बिसरै छी यै’, ‘तों नै बिसरिहें गे माय, तू जे बिसरबए त’ दुनिया मे पड़तै बौआय’, ‘पहिरि लाल साड़ी, उखाड़ए खेसारी’ आदि अनेक अमर गीत हिनक लेखनी सं निकलल अछि.
हिनक जन्म 2 अप्रील 1936 मे भेल छलनि. आइ 30 मइ 2020 कें हिनक देहावसान भेल अछि. युग-युग धरि हिनक कीर्ति आ लेखन मिथिला मे व्याप्त रहत. मिथिला लाइव टीम दिस सं एहि दिवंगत मैथिलीपुत्र कें नमन ओ श्रद्धांजलि!


text:
पटना विश्वविद्यालय के कुलपति के प्रभार प्रो. सुधीर कुमार श्रीवास्तव क' देल गेलन्हि अछि। वर्तमान मे तैनात कुलपति वाइसी सिम्हाद्री केर कार्यकाल आय मंगलवार दिन समाप्त भ' गेलैन्ह।
मुजफ्फरपुर के बीआर अंबेदकर विवि के कुलपति पदक जिम्मा प्रो. रविंद्र कुमार वर्मा रवि क' देल गेलन्हि अछि। ओ तीन फरवरी से ई पद सम्हारता।
मगध विवि के लेल प्रो. कुसुम कुमारी क' 10 फरवरी के प्रभाव देल गेल छैन्ह, एलएन मिथिला विवि दरभंगा के लेल प्रो. राजकिशोर झा क' पांच फरवरी से प्रभाव देल जायत, तिलकामांझी भागलपुर विवि के लेल प्रो. क्षेमेंद्र कुमार क' सात फरवरी से प्रभाव देल जेतैन्ह।
कामेश्वर सिंह दरभंगा संस्कृत विवि के लेल प्रो. विद्याधर मिश्रा क' 2 फरवरी के प्रभाव से, मौलाना मजहरूल हक अरबी-फारसी विवि के लेल प्रो. रमेश चंद्र क' एक फरवरी के प्रभाव से आ प्रो. शिवकांत झा क' नालंदा खुला विवि का कुलपति नियुक्त कायल गेलन्हि अछि।


text:
दरअसल, छठ पर्यावरण संरक्षण, रोग-निवारण व अनुशासन केर पर्व अछि आओर ऐहिक उल्लेख आदिग्रंथ ऋग्वेद म' कायल गेल अछि।
दिवाली पर लोग सभ अप्पन घरक सफाई करैत छथि, त' छठ पूजा पर नदी-तालाब, पोखैर आदि जलाशय सभक सफाई करैत छथि। जलाशय सभक सफाई करबाक ई परंपरा मगध, मिथिला आओर ओहिक आसपास के क्षेत्र सभमे प्राचीन काल सँ चलैत आएब रहल अछि। दीवाली के अगले दिन स' लोग सभ एहि काज म' भीड़ जैत छथि, किएक जे बरसातक बाद जलाशय आओर ओहिक आसपास कीड़ा - मकोड़ा सभ अप्पन डेरा जमा लैत अछि, जाहिक कारण बहुत बिमारी पसरैत अछि।
एहि तरहे छठ जलाशय सभक सफाई के सेहो पर्व अछि। आय सरकार द्वारा चलाओल जे रहल "स्वच्छ भारत अभियान" आओर "नमामि गंगे" योजना प्रधानमंत्री नरेंद्र मोदी के मनपसंद परियोजना मानल जायत अछि। पछिला तीन बरख स' मोदी सरकार स्वच्छता अभियान आओर गंगा केर सफाई लेल बड़का मुहिम चला रहल अछि। एहि दुनू अभियानक लोक-आस्था केर पर्व छठ पूजा सँ सैद्धांतिक व व्यावहारिक ताल्लुकात अछि।
सैद्धांतिक रूप स' मोदी सरकार के गंगा सफाई योजना के जे मकसद अछि, ओहिके बिहार, पूर्वी उत्तर प्रदेश आओर झारखंड म' लोग सभ सदियों सँ बुझैत छथि आओर छठ पूजा स' पहिने जलाशय सभक सफाई करैत छथि।
व्यावहारिक पक्ष केर बात करि त' प्रधानमंत्री जाहि स्वच्छ भारत केर परिकल्पना केना छथि, ओ जनभागीदारी केर बिना संभव नहि अछि। नीति व नियम स' कोनो अभियान म' लोग सभके जोड़ब ओतेक आसान नहि अछि, जतेक कि आस्था व श्रद्धा सँ संभव अछि। खास करिके जाहि देश म' धर्म लोग सभक जीवनक-पद्धति होय, ओता धार्मिक विश्वास केर विशेष महत्व होयत अछि।
छठ पूजा म' सूर्य केर उपासना कायल जायत अछि। संगहि, कठिन व्रत व नियम सभक पालन सेहो कायल जायत अछि। एहि तरहे ई प्रकृति पूजा केर संगे - संग शारीरिक, मानसिक आओर लोकाचार म' अनुशासन केर सेहो पर्व अछि। कार्तिक शुल्क पक्ष के षष्ठी व सप्तमी क' दू दिन मनाओल जाय बला एहि पाबनिक लेल व्रती महिला चतुर्थी तिथि सँ शुद्धि केर विशेष नियम केर पालन करैत छथि। पंचमी क' खरना व षष्ठी क' सांध्यअघ्र्य आओर सप्तमी क' प्रात:अघ्र्य द' पूजोपासना केर समापन होयत अछि।
छठ पूजा म' व्रती सभके डाँर भरी पैन म' ठाढ़ भ' सूर्य देवता केर ध्यान करबाक प्रथा अछि। जल-चिकित्सा म' ऐहिके 'कटिस्नान' कहल जायत अछि। एहिसँ शरीरक कैको रोग व्याधि केर निवारण होयत अछि। नदी-तालाब व आन जलाशय सभक पैन म' देर धरी ठाढ़ रहबा सँ कुष्टरोग समेत कैको चर्मरोग सभक एहो उपचार होयत अछि।
हम सभ जानैत छी कि धरती पर वनस्पति व जीव-जंतु सभके सूर्ये सँ ऊर्जा भेटैत अछि। सूर्यक किरण सँ विटामिन-डी भेटैत अछि। पश्चिम के देश सभमे लोग सभके सूर्यक रोशनी पर्याप्त नहि भेटला सँ हुनका सभक शरीर म' विटामिन-डी केर कमी पाओल जायत अछि आओर हुनका सभके एहि विटामिन के कमी स' होमै बला रोग सभक खतरा बनल रहैत अछि। एहिलेल रोग स' बचबाक लेल ओ सभ दबाई केर सेवन करि विटामिन-डी के अप्पन जरूरत पूरा करैत छथि।
अप्पन देशक अक्षांशीय स्थिति एहेन अछि कि देश के हर भूभाग म' सूर्य के भरपूर प्रकाश भेटैत अछि। सूर्य क' एहिलेल सेहो रोगनाशक कहल जायत अछि, कीएकजे सूर्य केर किरण जाहि घर म' सीधी पहुँचैत अछि, ओहि घर म' कीड़ा - मकोड़ा सभक वास नहि होयत अछि। इए कारण अच्छी कि लोग सभ पूर्वाभिमुख घर बनेनाय पसंद करैत छथि।
छठ पूजा ठंढी केर शुरुआत स' पहिने मनाओल जायत अछि। जाहिर अछि, ठंढी म' सूर्योष्मा केर महत्व बैढ़ जायत अछि। ऐहिक लेल सूर्य केर उपासना करि लोग हुनका सँ शीत ऋतु म' ठंड सँ बचेबाक नेहोरा करैत छथि। ओतहि, ई जल संरक्षण केर सेहो पर्व अछि।
प्रकृति पूजा हिंदू धर्म केर संस्कृति अछि। एहेन परंपरा रहल अछि कि जाहि जीव सँ वा जीवेतर वस्तु सँ हम उपकृत होयत छी, ओहिके प्रति अप्पन आभार व्यक्त करैत छी। ऐहिक लेल हमरा सभक ओइठाम नदी, तालाब, कुआं, वृक्ष आदि सभक पूजा केर परंपरा अछि। ऋग्वेद म' सेहो सूर्य, नदी आओर पृथ्वी क' देवी-देवता सभक श्रेणी म' राखल गेल अछि।
हिंदू धर्म अपना आप म' एक दर्शन अछि, जे हमरा सभके जीवन-शैली व जियब सिखबैत अछि। छठ आस्था के महापर्व होयबाक संगे - संग जीवन-पद्धति के सीख देबै बला त्योहार अछि, जाहिमे साफ-सफाई, शुद्धि व पवित्रता केर विशेष महत्व होयत अछि। ऐहिक लेल हमर मानब अछि कि लोक-आस्था के एहि महापर्व क' स्वच्छता केर राष्ट्रीय त्योहार घोषित कायल जेबाक चाही।
संगहि, ऊर्जा संरक्षण, जल संरक्षण, रोग-निवारण व अनुशासन के एहि पर्व क' पूरा भारत म' मनाओल जेबाक चाही। एहिसँ जनकल्याण के काजक प्रति लोग सभ दिलचस्पी बढ़त आओर स्वच्छ भारत के परिकल्पना क' साकार करबा म' मदैद भेटत।
छठ क' राष्ट्रीय पर्व घोषित केला सँ देशक कोन - कोन म' पसरल जलाशय सभक सफाई के प्रति लोग सभमे जागरूकता आओत आओर एहिसँ जल - संरक्षण अभियान क' सेहो गति भेटत। लोक-आस्था के एहि पर्वक महत्व क' स्वीकार करैत दिल्ली सरकार द्वारा अप्पन बजट म' छठ-पूजा के लेल विशेष व्यवस्था कायल गेल अछि।
दिल्ली सरकार दिस स' छठ-पूजा के लेल करीब 600 घाट व पूजा-स्थल सभक व्यवस्था कायल गेल अछि। ओनाकि ऐहिक राजनीतिक मायना सेहो निकलैत अछि, किएक जे दिल्ली विधानसभा के 70 सीट म' करीब 50 सीट एहेन अछि, जता पूर्वाचलिय सभक उपेक्षा करि कैको राजनीतिक दल दिल्ली केर सत्ता पर काबिज नहि भ' सकैत छथि।
भलही पूर्वाचलिय सभक भावना केर सम्मान करबाक बात होय, मुदा छठ पूजा ल'क' राष्ट्रीय राजधानी क्षेत्र के निवासि सभमे जाहि प्रकारक आस्था देखल जे रहल अछि, ओ पर्यावरण संरक्षण केर प्रति जागरूकता केर द्योतक अछि। लिहाजा, भारत सरकार क' ऐहिके अप्पन संज्ञान म' लेबाक चाही।
दिल्ली के अलावा, मुंबई, सूरत, अहमदाबाद समेत देशक विभिन्न महानगर सभमे पूर्वाचली प्रवासी धूमधाम सँ छठ मनबैत छथि। एतबे नहि, मॉरीशस, फिजी व अमेरिका समेत कैको देश सभमे सेहो पूर्वाचली भारतीय प्रवासी छठ मनबैत छथि, जाहिके देखैत विदेशी लोग सभ म' एहि पर्वक प्रति आकर्षण बढ़ल अछि।
हालक दिन सभमे 'राइट टू ब्रीथ' केर तहत सर्वोच्च न्यायालय दिस स' दिल्ली म' प्रदूषण के स्तर कम करबाक लेल कैको डेग उठाओल गेल अछि। जेना मैन्युफैक्चरिंग युनिट्स सभके दिल्ली स' बाहर कायल गेल अछि। दिल्ली म' ईंट-भट्ठा लगेबा पर रोक अछि। एहि बरख दीवाली पर पटाखा सभक बिक्री पर रोक लगाओल गेल।
ई सभ रोक लगेबा बला बात भेल, मुदा प्रकृति पूजोपासना के पर्व छठ क' पर्यावरण संरक्षण सँ जोड़ैत यदि केंद्र व राज्य सरकार सभक दिस स' आओर श्रद्धालु सभक मदैद स' देशक विकास म' एहि पर्व के योगदान सुनिश्चित करब एक सकारात्मक पहल होयत।
हर बरखक भांति एहि बरख सेहो दिल्ली-एनसीआर म' पूर्वाचली लोक आस्था केर पर्व छठ धूमधाम सँ मनेबाक लेल तैयारि शुरू क' देना छथि। राजनीतिक दल सभक नेता व जनसेवक सभक शुभकामना केर तख्ति सभ गली-चौराहा पर टांगल जे चुकल अछि। जाहिर अछि, एहि दिलचस्पी केर पाछू वोट बैंक केर राजनीति एकमात्र मकसद अछि। मुदा पर्यावरण केर मुद्दा क' ध्यान म' राखैत अगर छठ पूजा केर महत्व क' देखल जाय, त' मकसद व्यापक होयत आओर एहिमे आम लोग सभक दिलचस्पी व भागीदारी बढ़त।
(एहि आलेख के लेखक "डॉ. बीरबल झा" प्रख्यात शिक्षाविद् व मिथिलालोक फाउंडेशन के अध्यक्ष छथि)


text:
अपने के बता दी कि वीके शर्मा एलआईसी के संग 1981 म' डायरेक्ट रिक्रूट ऑफिसर केर तौर पर शामिल भेल छलाह। शर्मा नवंबर, 2013 सँ मैनेजिंग डायरेक्टर केर कार्यभार सम्हारैत छलाह। अक्टूबर म' शर्मा क' चेयरमैन पोस्ट लेल शॉर्टलिस्ट कायल गेलन्हि।
केंद्र सरकार वीके शर्मा क' पांच बरख लेल जीवन बीमा निगम (एलआइसी) केर चेयरमैन नियुक्त केलन्हि अछि। कैबिनेट केर नियुक्ति समिति हुनकर नाम क' मंजूरी द' देलन्हि अछि। कैल्ह बुधवार दिन सरकारी बयान म' कहल गेल कि कैबिनेट केर नियुक्ति समिति वीके शर्मा क' एलआइसी केर चेयरमैन नियुक्त करबा संबंधी प्रस्ताव क' मंजूरी द' देलन्हि अछि। एहि नियुक्ति केर प्रस्ताव वित्तीय सेवा विभाग केना छल।
ऐहिक अलावा सेहो वीके शर्मा केर नाम बहुत रास उपलब्धि अछि। दिसंबर 2009 तक ओ अमटेक इंडिया लिमिटेड के मैनेजिंग डायरेक्टर रहला। 2007 सँ 2009 तक ओ LIC की इकाई P&GS के एग्जीक्यूटिव डायरेक्टर रहला। एलाईसी म' ओ साउथ जोन केर मैनेजर के रुप म' सेहो सेवारत रहला। एतबे नहि ओ LIC इंडिया आर इन्फ्रास्ट्रक्चर लीजिंग एंड फाइनेंसियल सर्विसेज लिमिटेड के निदेशक केर पद पर सेहो काज क' चुकल छैथ। शर्मा मार्च 2014 से आईसीआईसीआई बैंक लिमिटेड केर इंडिपेंडेंट नॉन एग्जीक्यूटिव एडिशनल डायरेक्टर के रुप म' सेहो काज क' रहल छैथ। ऐहिक अलावा ओ हिंदुस्तान मोटर्स, ACC लिमिटेड, टाटा पॉवर कंपनी लिमिटेड, ECE इंडस्ट्रीज लिमिटेड जेहेन बड़का कंपनि सभ म' निदेशक केर पद सम्हैर चुकल छैथ।


text:
कलकत्ता: मैथिली सिनेमा मे बेस किछु करबाक अछि. हम सभ जतय-ततय आन भाखा केर फिल्म हेतु काज करैत छी मुदा अपन भाखाक सिनेमा लेल किए ने परियास करब. हम चाहै छी जे मैथिली सिनेमा उद्योग स्थापित हो आ से होयत. नीक कथानक आ आजुक तकनीकक प्रयोग क' नीक फिल्म बनाएल जाए त' मैथिली सिनेमा मिथिला सहित कलकत्ता, दिल्ली, बम्बइ मे सेहो नीक कलेक्शन क' सकैए. एहने सन बात सभ कहलनि युवा फिल्म निर्देशक नरेश मंडल.
मूलतः समस्तीपुरक रहनिहार नरेश बेस उर्जा सं भरल लगलाह. ओ आइ-काल्हि एक मैथिली फिल्म हेतु दिन-राइत लागल छथि आ लगातार फिल्म निर्माण करबाक हेतु कटिबद्ध छथि. नरेश कतेको धारावाहिक हेतु पोस्ट प्रोडक्शन हेड केर रूप मे काज क' चुकल छथि. ओ एक बांगला आ एक नेपाली फिल्म सं सेहो जुड़ल रहल छथि. लगभग सात बरखक फिल्म ओ टीवी केर कार्य अनुभव ल' अपन भाखा मे फिल्म निर्माणक नियार मे जुटल नरेश सं बेस आशा कएल जा सकैत अछि. तखन देखबाक चाही ई अपन पहिल मैथिली फिल्म 'अपन प्रेम' सं लोकक कतेक प्रेम पबै छथि आ हिनक कटिबद्धता कतेक रंग अनैए. हिनका मिथिमीडिया दिस सं अशेष शुभेच्छा.


text:
मैथिली फ़िल्म 'घोघ मे चाँद' केर अभिनेत्री मीना गौतम सं मिथिमीडिया किछु बिंदु पर बात कएलक. गौतम किछु गहींर गप्प कहलनि अछि जे अनुकरणीय अछि. मैथिली सिनेमाक उत्कर्ष हेतु प्रयासरत सिने एक्टिविस्ट लोकनि कें एखन बहुत दूर धरि चलबाक छनि.
- - - - -
सभ सं पहिने 'घोघ मे चाँद' फ़िल्मक बधाइ. फ़िल्म मे अहांक अभिनय कें सराहल जा रहल अछि. केहन लगैए ई सभ?
हं, हम बहुत बेसी खुश छी, जे लोक हमरा बड़का परदा पर पसंद क' रहल छथि. हुनका सब कें हमर अभिनय पसंद आबि रहल छनि. दर्शकक प्रोत्साहन एक कलाकार लेल बहुत महत्वपूर्ण होइत छै. से प्रोत्साहन हमरा मैथिली दर्शक सं भेटि रहल अछि. सत्ते एक कलाकारक रूप मे ई हमरा बेस उत्साहित करैत अछि.
हम एबीपी न्यूज केर कार्यक्रम सनसनी मे एक कलाकार रूप मे काज क' रहल छलहुं. शूटिंग केर समय उदय सर (निर्देशक उदय राज) सं भेंट भेल. ओ हमरा मैथिली फ़िल्म लेल कहलनि आ स्क्रिप्ट बहुत नीक लागल आ हम फिल्मक हिस्सा बनि गेलहुं.
मैथिली फ़िल्म उद्योग कें अहाँ कोना देखैत छी? की सभ सम्भावना देखबा मे अबैत अछि?
कोनो फ़िल्म कें बेसी सं बेसी दर्शक चाही. तखने फिल्म सार्थक होइत छै. आ एहि हेतु प्रमोशन पर बेस धियान देबाक चाही. मैथिली फ़िल्म मे सम्भावनाक कमी नहि छै मुदा फिल्ममेकर बहुत बेसी फ़िल्मी मसाला द' मैथिली फ़िल्म कें भोजपुरी पैटर्न पर बना देइत छथि. एहि मिथिलाक मधुर आ स्वच्छ संस्कृति जेना कतहु बिला जाइत छै. दर्शक कें बेसी सं बेसी सिनेमा हॉल धरि अनबाक हेतु मैथिली मूवी कें मौलिक आ स्वच्छ रूप मे बनयबाक चाही.
अहाँ नेपाली भाषी छी. मैथिली फिल्म मे काज करैत संवाद बाजय मे कोनो दिक्कत त' नहि भेल?
मैथिली आ नेपाली भाषा मे बहुत बेसी निकटता छै. मैथिली बाजय मे हमरा कोनो दिक्कत नहि भेल.
भविष्य कें ल' कोनो योजना अछि?
भविष्य कें ल' कोनो योजना नहि अछि. देखबाक चाही की होइत छै! हमरा नीक फ़िल्म जओं भेटैत अछि त' से करब आ एकरा जारी राखब.
की मैथिली फिल्म कें मीना गौतमक रूप मे एक परमानेंट फीमेल फेस भेटि गेल अछि? एतय फ़िल्म कम बनैत अछि आ चेहरा बदलैत रहैत अछि?
हम आशा करैत छी जे हम मैथिली फ़िल्मक परमानेंट फीमेल फेस बनी. मुदा ई कहब कतेक कठिन अछि से अहाँ सभ जनैत छी. हमरा दुःख भ' रहल अछि जे एतय बहुत कम फ़िल्म बनैत अछि आ एहि पर निर्भर रहब सम्भव नहि अछि.
मिथिलाक धरती आ लोकक विषय मे अहाँक राय की अछि?
बहुत बहुत धन्यवाद मिथिलाक लोक कें. प्रेम आ प्रोत्साहन लेल समस्त मिथिलावासी कें बेस धन्यवाद देबय चाहै छी.


text:
Vichar Manthan Shivir-2017
द्वी दिवसीय ऐतिहासिक विचार मंथनकेँ अद्भुत समापन
मैथिल मंच क बैनर स आंदोलन में लौटलाह महाराजा कामेश्वर सिंह :
रामबाबू सिंह
गाजियावाद (उप्र) । मैथिल मंचक तत्वावधानमे वृंदावन ग्रीन्स, मोहन नगरमे द्वी दिवसीय “विचार मंथन” ऐतिहासिक रहल। विविध आयाम केर छुबैत विभिन्न बथानक सँस्थागत वरिष्ठगण मिथिला आ मैथिलीक उत्त्थान मादे समर्पण सँग एकमंच सँ हुँकार भरलाह। विचार मंथनमे इ तय भेल जे मिथिला राज्य आंदोलन आब “एक मुद्दा, एक बैनर” स चलत। विभिन्न संस्था और अलग अलग नेताक नेतृत्वमे चलि रहल आंदोलनक बीच गठबंधन पर सहमति बनल। समस्त संगठन सँ एक व्यक्ति ल एकटा समग्र समिति बनाउल जायत आ समग्र समिति एहि आंदोलन क आगूक दशा और दिशा तय करत। मैथिल मंच एहि समग्र समिति क गठन लेल प्रयासरत अछि आ संगठनक बीच सहमति भेलाक बाद आब एकर गठन शीघ्र होएत।
मैथिल मंच क अध्यक्ष मणिभूषण राजू कहलथि जे आयोजककें एकमात्र उद्देश्य छल जे सभ गोटे केर एकठाम आनी आ हुनका लोकनिक मध्य आपसी तार जोड़ि सकी। फराक संस्था रहितहुँ मिथिला आ मैथिलीक उन्नति लेल स्वर सँ स्वर मिलाक कोरस मे आवाज बुलंद करथि आ ताहिमे सफलता सेहो भेटल। तेँ द्वी दिवसीय चिंतन शिविरक ई नव प्रयोगशाला सफल समापन कहल जा सकैए।
मैथिल मंच क बैनर स आंदोलन में महाराजा कामेश्वर सिंह कए लौटबाक संकेत पर श्री राजू कहलथि जे हमसब एहि आँदोलन के इतिहास पर अध्ययन क रहल छी..आ ई सोच मैथिल मंच के अछि जे महाराज के विजन पर आब राज्य आँदोलन आगा बढ़त।
द्वी दिवसीय “विचार मंथनक” पहिल सत्रक (16 दिसम्बर) विशिष्ट अतिथि आ वक्ता छलाह मानव शास्त्री डॉ कैलाश कुमार मिश्र संगहि अहि सत्रकें अध्यक्षता मुम्बई सँ आएल चक्रधर कएलाह। “मिथिलामे औद्योगिक विकासक दशा आ दिशा” विषय पर विचार मंथन पर नीक नीक वक्ता सभक विचार सुनबाक अवसर भेटल। बीज भाषण उदय शंकर मिश्र क ओजस्वी आ क्रांतिकारी रहलनि। ओ औद्योगिक विकास संगहि मिथिलाक भाषा आ राज्यक दशा पर केंद्रित क ” जय श्री राम” नाराकें ठूठ कहलखिन आ जोर देलखिन जे हमर सभक नारा अछि “जय सियाराम”। जखन सिया नै तखन रामक कोन अस्तित्व? सिया जीक बिना रामक कल्पना कम सँ कम मैथिल तँ नहिए क सकैए। तेँ ई नारा पूर्ण तखने जखन जय सियाराम होय। दोसर कार्तिकेय मैथिल स्वाबलम्बी होयबाक बात पर जोर देलखिन जे सरकार जे करताह से करताह मुदा हम सभ की कS रहल छी? आ से बड्ड जरूरी छैक। बहुत रास उद्योग धँधा हमरा सभ जँ चाहि ली तँ कएल जा सकैए। मानसिकता जँ बदलि ली तँ बहुत किछु स्वतः बदलि जाएत। तहिना सरोज झा पर्यटन क़े प्राध्यापक छथि ओ पर्यटन विकास पर जोर देलखिन आ तथ्य सँग विषय वस्तु केर छुबैत बहुत नीक पर्यटन विकास पर बात रखलखिन। कुटीर उद्योग, माँछ, मखान पोखरि झाखरि नदि नाला धार सँ कोना हमरा सभ जीवकोपार्जन क सकैए छी। मिथिला पेंटिंग सँग घरेलू बाजार केर कोना बढाएल जा ताहि सम्मत सेहो लगभग सभ वक्ता अपन विचार खुलिक रखलाह।
दोसर दिनुका सत्र केर अध्यक्षता डॉ धनाकर ठाकुर कएलाह आ मन्च संचालन उदय शंकर मिश्र कएलाह। दोसर दिनक विचार मंथनकेँ विषय छल ” मिथिला राज्य आंदोलन” काल्हि आई आ काल्हि जाहि विषय पर वक्ता सँ सजल मंचक शुरुआत कएलाह शिशिर झा आ ओ मैथिली विहीन मिथिला पर जोरदार प्रहार करैत कहलखिन जे मिथिलाक प्राण थीक मैथिली जँ मैथिली नै करत उत्थान तँ मिथिलाक उत्थान सेहो सम्भव नै। मिथिला आजादी के बाद कोना सभ क्षेत्रमे अधोमुखी दिस अग्रसर भ रहल अछि आ ओकर जिम्मेबार के ताहि पर सरलता सँ तथ्यात्मक बात रखलखिन तहिना दरभंगा विधान परिषद मे राज्यक मुद्दा उठेनिहार पार्षद सेहो आएल छलाह आ बजलाह जे ई तँ हमर एकगोट शुरुआत छल आगू जाहि तरहे मिथिलाक हित सम्भव भ सकैत छैक आ जँ हम क सकब तँ सदिखन हम तैयार रहब।
शरत भाई मिथिलावाद राष्ट्रवाद आ क्षेत्रवाद पर जोर देलखिन जे क्षेत्रवादी होयब गर्वक विषय थिक। क्षेत्रक विकास बिना राज्य आ देशक विकासक परिकल्पना झुनझुना मात्र छैक। मिथिलावादी नेता एक फोरम पर आबि एकगोट साझा कार्यक्रम कें नीचा काज करथि आ तेकर रूपरेखा जल्दिए बनि जाए फेर राज्यक चुनावमे स्थापित दलके चुनौती अवश्य द सकैए अछि। तखन राजनीतिक दल सेहो अपन चुनावी मेनिफेस्टो मे मिथिला राज्यक मुद्दा उठेबाक विवशता बुझतै आ फेर एकटा मुख्य मुद्दा बनि जनजनकें मानस पटल पर आबि सकैए।
प्रो० अमरेन्द्र जी सेहो सभक एकजुटता आ समर्पण पर जोर देलखिन। संजीव सिन्हा राज्यान्दोल सँ सम्बंधित पोथीक बाजार में कम देखल जा रहल संगहि बहुत किछु भ्रमजाल पसरल छैक ओकरा जनजागरण सँ ठीक करबाक बात पर जोर देलखिन। अध्यक्षीय सम्बोधन मे धनाकर बाबू मिथिला राज्यक तथ्यात्मक तर्क सँग लोकक सहभगिता आ समर्पण पर जोर देलखिन। एक मन्च पर सभ धाराक लोकक समन्वय सतरँगी सुखद अनुभूति भ रहल छल। सभ कियो अहि तरहक आयोजन सालमे दू टा कम सँ कम महानगर सँ लक मिथिलाक धरातल पर होयत रहबाक चाहि। जाहि सँ आपसी समन्वय बनय आ फेर एक सँग मैदाने जँगमे उतरबाक प्रयास करय।
वक्ता सँ सजल मन्चमे गणपति मिश्र, हेमन्त झा,चक्रधर झा, अयोध्या जी, रौशन मैथिल , कमलेश , कुणाल ठाकुर , आचार्य व्योम जी, विनोद कुमार झा तपन, प्रणव बैजू, मुरारी मनोज झा, बौआ, पवन नारायण , स्वेता , मोनी , अंजू , धीरज, अजय चौपाल आ संगहि कई गोटे उपस्थित छलाह |


text:
मुंबई मैथिलकेर दहेज विरुद्ध एकजुटता
दहेज मुक्त मिथिला - महाराष्ट्रा द्वारा , 22-12-2013 मुंबई केर नालसोपाडामे एक महत्त्वपूर्ण बैसार राखल गेल छल। एहि संस्था द्वारा लैंगिक विभेद अन्त करबाक लेल, बेटीक शिक्षा अनिवार्यरूपे करबैत आत्मनिर्भर बनेबाक लेल आ माँगरूपी दहेज नहि लेबाक-देबाक लेल जोर-शोरसँ प्रचार-प्रसार कैल जाइत अछि। संगहि मिथिलाक विभिन्न धरोहर सबहक संरक्षण लेल वर्तमान सरकारी उदासीनता आ राजनैतिक उपेक्षाक चलतबे स्वस्फूर्त स्वयंसेवासँ लोकमानस द्वारा अपनहि कैल जायत तखनहि मिथिला फेर अपन समृद्धि ओ उत्कर्ष प्राप्त करत - एहेन कठोर प्रतिबद्धताक संग ठाम-ठाम जागृतिमूलक कार्यक्रम ओ समारोह द्वारा अलख जगेबाक काज करैत आबि रहल ई संस्था हालहि महाराष्ट्रमे गठित राज्य समितिक सक्रियतासँ मुँबईवासी मैथिल बीच अभियान तीव्र गतिसँ स्थान पाबि रहल अछि। लोक एहि अभियानकेँ हृदयसँ लगबैत आत्मगौरवक बोध करैत अपन वृत्ति स्वच्छ रखबाक संकल्प लऽ रहल छथि आ एहि संस्थाक अभियान संग अपनाकेँ जोडि रहल छथि।
"मात्र ४ महीनाक छोट अन्तरालमे २ महत्त्वपूर्ण शाखा खोलि चुकल दहेज मुक्त मिथिला अपन लक्ष्य हर बेटी लेल शिक्षा आ दहेज प्रथाक अन्त लेल विभिन्न योजना बनबैत आगू बढि रहल अछि।" कहैत छथि संस्थाक महाराष्ट्र अध्यक्ष संजय मिश्रा। ज्ञातब्य हो जे २८-०७-२०१३ केर पहिल बैसारसँ ई संस्थाक महाराष्ट्र ईकाइ गठन भेल छल। एहिमे फेसबुकसँ जुडल बहुते रास मिथिला-मैथिली चिन्तक अपन सुन्दर सूझ-बूझसँ धरातलपर अभियान संचालन करबाक संकल्प लेने छलाह। "मिथिलाक हेराइत गौरवकेँ फेर वापसी करबायब, एहि लेल दृढ संकल्पित छी। समाजक हरेक वर्गमे समानता, मैथिली भाषाक मधुर-मिठाससँ परिचय आ मिथिलाक विकास लेल मिथिला राज्य प्रति सदैव समर्पित रहब।" ई विचार रखैत छथि दहेज मुक्त मिथिला प्रवक्ता राम नरेश शर्मा जे अनेको मैथिली-मिथिला अभियानकेर संचालक-सहयोगी सेहो छथि। संस्था लेल समर्पित दीपक खाँ, लालबाबु शर्मा, रंजित झा, करुणेश निशेष, वी. एन. झा आ नमो नारायण मिश्र सहित सैकडों अभियानी हाल धरि जुडिकय अभियानकेँ व्यापकता प्रदान कय रहल छथि। "एहि अभियानक पवित्रता देखि - नारी प्रति समुचित सम्मानक बात सुनि समाजक हर वर्ग चाहे मैथिल वा मराठी, सब कियो हृदयसँ स्वागत कय रहल छथि। हम धर्म-कर्मसँ जुडल रहैत मानव समाज लेल एहि पवित्र उद्देश्य लेल निरन्तर काज करब आ निश्चितरूपेण मिथिलाक गौरव दहेज मुक्त समाज बनेलासँ हेतैक।" अपन विचार रखैत छथि संस्थाक संरक्षक पंडित धर्मानन्द गुरुजी।
दहेज मुक्त मिथिला जेकर स्थापना ३ मार्च, २०११ ई. मे फेसबुक पर उपस्थित मैथिल युवासमूह द्वारा कैल गेल छल - संस्थापक सदस्य व राष्ट्रीय अध्यक्ष पंकज झा स्वयं मुंबईमे रहैत छथि आ मिथिला लेल हर अभियानमे अपन तन, मन आ धन सँ योगदान देबाक हिनक विशिष्ट प्रतिभासँ मिथिला समाज, मराठी समाज सब आह्लादित अछि। "समूचा भारतमे ई अभियान पसरय ताहि लेल आह्वान करैत छी। हमर मिथिलाक पौराणिक कालसँ वर्तमान काल धरि एक अलग पूर्ण संस्कृति-सभ्यताक रूपमे रहल अछि। संसारमे के नहि जनैत अछि जे सीता मिथिलाक बेटीरूपमे पृथ्वीपर अवतार लेने छलीह। जनक समान विदेह कहौनिहार हमरा लोकनिक राजा होइत रहलाह अछि। मूर्त-अमूर्त आइयो हमरा सबहक राजा जनकहि छथि। भारतक संविधानसँ मैथिली एतेक देरी सँ मान्यता पौलक, नहि जानि राज्यरूपमे स्वशासन करबाक अधिकार संविधानसँ कहिया भेटत। लेकिन स्वयंसेवासँ विकास करबाक लेल हम सब सक्षम छी आ से करैत रहब।" उद्गार प्रकट करैत राष्ट्रीय अध्यक्ष पंकज समस्त भारतक मैथिलसँ एहेन प्रतिबद्धता निर्माण लेल आह्वान करैत छथि।
काल्हि मैथिली अधिकार दिवसपर आयोजित नालसोपाराक बैसारमे ओहि ठामक नगर सेवक श्री भरत मकवाना केर प्रमुख आतिथ्य रहल छल। तहिना गायत्री परिवार केर अधिकारी सेहो अपन उपस्थिति रखलैन। हिनका लोकनि द्वारा हर तरहें संस्थाकेँ सहयोग करैत समाजसँ गन्दगी सफाई अभियान लेल निरंतर सहयोग देबाक घोषणा कैल गेल। तहिना मैथिल समाजक अनुपम उपस्थिति जाहिमे अनुप सत्यनारायण झा, धर्मेन्द्र झा, कृष्णकान्त झा अन्वेषक, इन्दिरा देवी, पुनीता शर्मा सहित दर्जनों लोककेर उपस्थिति रहल छल।
http://www.dahejmuktmithila.org


text:
पटना। 13 अक्टूबर।
राजधानी म' रिश्ता क' शर्मसार कराइ बला एक घटना सामना आयल अछि। दरअसल कंकड़बाग थाना क्षेत्र केर चांदमारी रोड म' एक जीजा पर अप्पन साला क' जिंदा जला क' मारबाक कोशिश केर आरोप लागल अछि। जानकारी केर मुताबिक जीजा अप्पन साला संग देर राति शराब पिलनी आर एहि दैरान कुनु बात पर दुनु म' झगड़ा शुरु भ गेलनि। देखते - देखते बात बढ़ी गेल कि जीजा अप्पन साला केर ऊपर पेट्रोल छिड़की आगि लगा देलन्हि।
हंगामा सुनी स्थानीय आर परिजन केर सहयोग सँ आगि बुझाओल गेल। एहि दौरान पीड़ित बुरी तरह आगि सँ झुलसी गेलाह। हुनका इलाज के लेल पीएमसीएच म' भर्ती कराओल गेल। ओतहि घटना के बाद सँ आरोपी जीजा फरार बताओल जे रहल अछि।


text:
दरभंगा के आखरी राजकुमार की पत्नी राजकिशोरी जी का निधन,दरभंगा के माधवेश्वर परिसर स्थित शमशान में किया जा रहा हैं अंतिम संस्कार परिवार और राज परिवार से जुड़े कुछ खास लोगों ने दी अंतिम विदाई।।Posted by Mithila Dekho on Monday, 7 September 2020
दरभंगा महाराज (RAJ DARBHANGA) द्वारा अंतिम घोषित युवराज भातिज जीवेश्वर सिंह केर पत्नी बीतल सोमदिन दरभंगा लहेरियासराय स्थित आवास पर अंतिम सांस लेलनि. ओ 85 वर्षक उम्र मे बलभद्रपुर स्थित अपन आवास पर परलोक गमन केलनि. ओ अपना पाछां दू बेटी आ परिवार छोड़ि गेलीह अछि. बेटी कात्यायिनी आ देव्यानी सात जीएम रोड स्थित राज बंगला मे रहैत छथि.
ज्ञात हो जे राजकिशोरी केर विवाह 30 जनवरी 1948 कें दरभंगा महाराजक बड़का भातिज युवराज जीवेश्वर सिंह संग भेल छल. महाराज कामेश्वर सिंह अपन एहि भातिज कें युवराज घोषित केने छलाह. राज परिवार सूत्र कहैत अछि जे राजकिशोरी आरम्भहि सं सादगी पसंद करैत छलीह. जहिया राजपाट आ क्षमता रहनि तहियो हिनक सादगी चर्चा मे रहैत छल.
राजकिशोरी दरभंगाक नरगौना पैलेस मे पहिने रहैत छलीह बाद मे युवराज संगे बेला पैलेस मे शिफ्ट भेल रहथि. सरकार जखन राज संपत्ति कें अधिग्रहण शुरू केलक त' ओ यूरोपियन गेस्ट हाउस आ फेर बलभद्रपुर स्थित आवास मे जिनगी व्यतीत केलनि. कहल जाइछ जे युवराजक निधन भेलाक बाद राजकिशोरी एकांत मे रहब पसंद करैत छलीह.
हिनक मृत्यु सं एक बेर फेर लोक कें दरभंगा महाराज आ राजपाट केर स्मरण भ' आएल अछि. सोशल मीडिया पर एहि कें ल' खूब चर्च देखल जा रहल अछि. मिथिमीडिया टीम हिनक आत्माक चिरशान्तिक कामना करैत अछि.


text:
नव दिल्ली/दड़िभंगा : दरभंगा इंटरनेशनल फिल्म फेस्टिवल केर शुरुआत बृहस्पतिदिन 19 फरवरीकें दड़िभंगामे होमय जा रहल अछि. दरभंगा फिल्म क्लब केर वार्षिक कार्यक्रम केर तहति आयोजित होमयवला ई फेस्टिवल एहि बेर चारि दिवसीय होयत. दड़िभंगाक बेला पैलेसमे 22 फरवरीकें समापन होएत.
फेस्टिवल संयोजक मेराज सिद्दीकी केर अनुसार एहिमे देश-विदेश केर फिल्मसं जुड़ल हस्ती लोकनि भाग लेताह. एहि अवसरपर मैथिली, हिन्दी, अंगरेजी सहित कतिपय फ़िल्मक प्रदर्शन होएत. अंतिम दिन छात्र लोकनि लेल आर्ट प्रतियोगिता सेहो आयोजित अछि. एहिमे मैथिली फिल्म ललका पाग, खामोशी आ डांस केर प्रदर्शन होएत.
ज्ञात हो जे ई बिहार प्रांत केर एकमात्र फिल्म फेस्टिवल अछि जे अंतर्राष्ट्रीय फिल्मक प्रदर्शन करैत अछि. एहि फिल्म फेस्टिवलमे फिल्मसं जुड़ल विभिन्न व्यक्तित्वक सम्मान सेहो कइल जाइत अछि. मिथिमीडिया एहि फिल्म फेस्टिवल केर समर्थक रहल अछि आ सिनेमा प्रेमी लोकनिकें आमंत्रित करैत अछि. प्रवेश निर्बाध छै.
(रिपोर्ट : मिथिमीडिया ब्यूरो)
Tags: सिनेमा हालचाल हालचाल : एहिपार


text:
बेन स्टोक्स
बेञ्जामिन एन्ड्रयु स्टोक्स (जन्म ४ जुन १९९१) एक अङ्ग्रेज अन्तर्राष्ट्रिय क्रिकेट खेलाडी आ वर्तमान इङ्ल्यान्ड टेस्ट टिमक उपकप्तान छी। २०१९ क्रिकेट विश्वकप जितऽवला इङ्ल्यान्ड टिममे ओ एक महत्वपूर्ण खेलाडीक रुपमे भूमिका निर्वाह केनए छल।[२]
१२ वर्षक उमरमे स्टोक्स अपन परिवार सङ्गे क्राइस्टचर्च, न्युजिल्यान्ड सँ उत्तरी इङ्ल्यान्ड आबि गेल छल।[३] इङ्ल्यान्ड आबि गलाक बाद ओ क्रिकेट सिखलक् आ स्थानीय क्रिकेट क्लब सँ खेलनाए आरम्भ केलक। ओ एक हरफनमौला खेलाडी छी जे बामा हात सँ बल्लेबाजी आ दाहिना हात सँ तेज गतीकें गेन्दबाजी करैत अछि।[४]
ओ एक आक्रामक मध्यपङ्क्तिकें बल्लेबाज छी जकर नाम पर इङ्ल्यान्ड दिस सँ खेलैत सभ सँ तीव्र दोहरा शतक, टेस्ट क्रिकेटमे सभ सँ तीव्र २५० रन आ क्रमाङ्क ६ पर बल्लेबाजी करैत टेस्ट म्याचक एक पारीमे सभ सँ बेसी रनक कीर्तिमान अछि।[५] टेस्ट म्याचक भोर शत्रमे एकटा व्यक्तिगत बल्लेबाजद्वारा सभ सँ बेसी रन बनेबाक कीर्तिमान सेहो हिनकरे नाम पर अछि। सन् २०१७ मे आयोजित इन्डियन प्रिमियर लिगमे सभ सँ बेसी भुक्तान राशि देल गेल विदेशी क्रिकेट खेलाडीमे ओ शीर्ष स्थान पर छल। ओ ₹१४५ million लाख ($२,१६६,६०४) (£१.७ मिलियन)क कीर्तिमानी बोलीपर खरिदल गेल छल। ओहि लिगमे ओ सभ सँ महत्वपूर्ण खेलाडीकें पुरस्कार जित्ने छल।
जीवनी[सम्पादन करी]
क्रिकेट जीवन[सम्पादन करी]
विवाद[सम्पादन करी]
सन्दर्भ सामग्रीसभ[सम्पादन करी]
- ↑ "Ben Stokes", Sportism.net, मूलसँ २७ जुलाई २०१४-मे सङ्ग्रहित, अन्तिम पहुँच १ मई २०१५।
|deadurl=प्यारामिटर ग्रहण नै केलक (सहायता)
- ↑ "England Cricket World Cup player ratings: How every star fared on the road to glory", Evening Standard, अन्तिम पहुँच १५ जुलाई २०१९।
- ↑ Hoult, Nick (१५ मई २००९), "Durham's Ben Stokes wins generation game at the Oval", The Daily Telegraph, अन्तिम पहुँच ५ जुलाई २०१४।
- ↑ "County Championship on Twitter", अन्तिम पहुँच १४ सितम्बर २०१६।
- ↑ "Record List : Fastest hundreds in Test cricket (100s, 200s & 300s)", Fast Cricket।


text:
एक तरफ बाढ़िक तबाही त दोसर तरफ सूखा के मारि. कतहुं पानिए-पानि त कतहुं पानि के लेल तरसैत लोक. कोसी... बागमती... गंडक... कमला आओर भूतही बलान सं लागल इलाका पानि सं तबाह अछि. कटाव भ रहल अछि. गाम-घर मे पानि घुसि रहल अछि. दोसर दिस बिहार के कइटा इलाका एहन अछि जतय प्रचंड गर्मी पड़ि रहल अछि. पानि नहि भेलाह स लोक के हाल बेहाल अछि. किसान भाई परेशान छथि. खेतक जमीन फाटि रहल अछि. खेत मे जे किछ फसल लागल अछि ओ रौद स झुलसि गेल अछि... पियर पड़ि गेल अछि. पानि नहि भेलाह सं धान आओर कुसियार के खेती पर असर पड़ि रहल अछि. तीमन-तरकारी के दाम बढ़ि गेल अछि. दाम त जेना आसमान छुने जा रहल अछि. कोनो तरकारी खरीदय के हिम्मत नहि करैत अछि.
केन्द्र सरकार के कहनाय अछि जे महंगाई दर घटि रहल अछि. महंगाई दर त घटि रहल अछि मुदा महंगाई खुद बढ़ि रहल अछि. नहि जाने ई आंकड़ा केना तैयार होएत अछि जे चावल... दाल... सब्जी... तेल... साबुन ... फल सभ किछ के दाम बढ़ल जा रहल अछि आ मंहगाई दर... मुद्रास्फीति घटल जा रहल अछि. सभ लोक के बुड़बक बनाबय के तरीका अछि. मुद्रास्फीति घटला के बादो घरक बजट बढ़ि गेल अछि. लोक के सभ किछ गड़बड़ भ गेल छनि. खर्चा के बैलेंस बिगड़ि गेल अछि. किछ फुड़ाइत नहि अछि जे खर्चा पर कंट्रोल केना कएल जाए. कटौती कएल जाए त कतय.
सूखा के समस्या पर मुख्यमंत्री नीतीश कुमार एकटा बैसार सेहो कएलखिन्ह. सूखा सं केना निपटल जाए एहि पर चर्चा भेल. बैसार के बाद एकटा क्राइसिस मैनेजमेंट ग्रुप बनाएल गेल. जकर देखरेख मुख्य सचिव करथिन्ह. ई पहिने होबाक चाही छल. ओना लोक एहि उम्मीद मे छथिन्ह जे सावन मे भगवान किछ करथिन्ह आ पानि बरसैयछिन्ह. उम्मीद पर त दुनिया कायम अछि.


text:
पू्र्णिया सं बीजेपी विधायक राजकिशोर केसरी के हत्या करि देल गेल अछि. हुनकर हत्या चाकू मारि क कएल गेल अछि. चाकू मारय वाली छथीह पूर्णिया के रूपम पाठक.
रूपम पाठक पूर्णिया मे एकटा प्राइवेट स्कूल चलाबय छथीह आओर ओहि स्कूल के प्रिंसिपल सेहो छथीह. रूपम जी पिछला साल मई मे बीजेपी एमएलए पर यौन शोषण
के आरोप लगौने छलीह.
ओहि टाइम एकरा लsक काफी हंगामा भेल छल. किएक त जखन रुपम जी एकर शिकायत पुलिस के पास कएने छलीह त पुलिस मामला दर्ज करय सं आनाकानी करने छल.
बाद मे लोक के हो-हल्ला आओर हंगामा के बाद एफआईआर दर्ज भेल. चूंकि ई काफी हाई-प्रोफाइल मामला छल ताहि लेल पुलिस एकरा अनठिऔने रहल.
एहि तरहक एकटा आओर मामला दू साल पहिने सेहो उठल छल मुदा ओहि मे हिनका क्लिनचिट मिल गेल छलन्हि. मुदा एहि बेर रूपम पाठक फैसला सं पहिने हत्या करि देलखिन्ह.
लोक के त इहो कहनाय छनि जे रूपम पाठक एक बेर एमएलए साहेब के भरल लोक के बीच थापड़ि सेहो रसीद करि देने छलीह. एहि सं बीजेपी के काफी थू-थू भेल छल.
रूपम पाठक के शिकायत छलन्हि जे विधायक जी आओर हुनकर पीए हुनका संग तीस साल धरि यौन शोषण करलक. मुदा केसरी जी एकरा राजनीति सं प्रेरित बताबैत रहलखिन्ह.
केसरी जीक कहनाय छलन्हि जे ई हुनका राजनीतिक रूप सं बदनाम करय के साजिश अछि. ई हुनकर विरोधी के एकटा चाल अछि. एहि मामला पर बाद मे सुलह भ जाए के खबर सेहो आएल छल.
मुदा ई जे भेल ओ त एकदम सं उलट रहल. कहल जा रहल अछि जे रूपम पाठक हुनका सं मिलय के समय लेलीह आ मुलाकात के बाद लौटेत वक्त अपन चादर मे नुका क लs गेल चाकू सं हुनका घायल करि देलीह.
चाकू सं वार करतहि हो-हल्ला मचि गेल. लोक सभ विधायक जी के अस्पताल ल गेलखिन्ह जतय हुनका मृत घोषित करि देल गेल. एहि सं खिसिआएल लोक सभ ओहि महिला के पकड़ि जमि क पिटाई करलखिन्ह.
ओहि स्कूल टीचर महिला के हाल सेहो खराब बताएल जा रहल अछि.... पुलिस महिला के गिरफ्तार करि लेल गेल अछि.
लोक के रूपम पाठक के बारे मे सेहो कहनाय छनि जे ओ पारिवारिक विवाद सं तनाव मे रहय छथीह...आओर विवाद मे सेहो रहल छथीह.
बीजेपी विधायक राजकिशोर केसरी इलाका मे काफी लोकप्रिय छलखिन्ह. इलाका के लेल काफी काज सेहो करलखिन्ह. ई हुनकर काजे छल जे ओ लगातार चारि बेर सं विधायक बनि रहल छलाह. केसरी जीक उम्र 51 साल छलन्हि.
केसरी जी मुख्यमंत्री नीतीश कुमार जीक आओर उप मुख्यमंत्री सुशील कुमार मोदी जीक करीबी सेहो मानल जाए छलखिन्ह.
मुख्यमंत्री एहि पर दुख जतौलखिन्ह आओर जांच के आदेश द देलखिन्ह. मुदा हिनका पर लागल आरोप के बाद नीतीश जी हिनका सं दूरी बना लेने छलखिन्ह.
चुनाव के समय त इहो खबर आएल छल जे मुख्यमंत्री जी जखन पूर्णिया गेल छलखिन्ह त केसरी जी के मंच सं चुपचाप हटा देल गेल छलन्हि. किएक त नीतीश जी हिनका संग मंच शेयर नहि करय चाहय छलखिन्ह.
ओना ओहि टाइम बीजेपी के उप मुख्यमंत्री सुशील कुमार मोदी हिनकर बचाव कएने छलखिन्ह. आब देखिऔ एहि मामला मे कि निकलि क आबैत अछि.
हमर ईमेल:-hellomithilaa@gmail.com


text: छपरा। बिहार मे कांग्रेस दू डेग आगू बढ़बाक चक्कर मे तीन डेग पाछु भ जाइत अछि। प्रदेश प्रभारी जगदीश टाईटलर जतय पप्पू यादव आ साधु यादव कए कांग्रेसी बनेबा लेल जान देने छथि, ओतहि प्रदेश अध्यक्ष अनिल शर्मा पार्टीक युवराज क लाइन पर पार्टी कए आपराधिक छविक नेता स मुक्त रखबाक प्रयास मे लागल छथि। लेकिन एहि चक्कर मे बिहार कांग्रेसक दिन बद स बदतर भेल जा रहल अछि। दिल्लीक राजनीति मे अपन भद पिटा चुकल टाइटलर बिहार मे कांग्रेस क अपराधिकरण करबा मे कोनो कोर कसर नहि छोडि़ रहल छथि। एकर ताजा उदाहरण शनिदिन शुरू भेल परिवर्तन रथ कए छपरा पहुंचला पर देखल गेल। कांग्रेस क प्रदेश अध्यक्ष अनिल शर्मा क काफिला हमला कैल गेल। हन्मला केनिहार कांग्रेस क कार्यकर्ता छलाह। एहि मे कांग्रेसक करीब एक दर्जन कार्यकर्ता जख्मी भेल छथि। दू गोटक माथ फाटल अछि। हमलावर ‘अनिल शर्मा वापस जाओÓ क नारे लगबैत अपने पार्टीजन पर हमला केलथि। मौका पर पहुंचल पुलिस जेना-तेना अनिल शर्मा कए सुरक्षित बचा लेलक। हमलावर ‘टाइटलर-पप्पू यादव जिंदाबाद, अनिल शर्मा वापस जाओÓ क नारे लगबैत भागि गेल, मुदा सवाल उठैत अछि जे राहुल गांधी एहि परिस्थिति मे कोन मुंह स बिहार मे अपराधमुक्त सरकार देबाक किरिया खेता आ टाइटलर सन प्रभारी बना कए एकटा एहन कांग्रेसी कार्यकर्ता कए कपार किया फोड़ल जा रहल अछि, जे पार्टी मे आपराधिक छविक लोक क विरोध करि रहल अछि। अगर सोनिया गांधी आपराधिक छविक लोक कए पार्टी मे राखए चाहैत छथि, त राहुल गांधी पार्टीक चेहरा बदलबाक दावा किया करि रहल छथि।


text:
जिलाधिकारी कुमार प्रशांत कहला कि चंदौली जिला म' गंगा किनारे डोमरी गाम म' बाबा जयगुरुदेव केर याद म' आयोजित दुइ दिवसीय जागरूकता शिविर म' आयल पैघ संख्या म' श्रद्धालु वाराणसी स्थित पीली कोठी सँ होयत डोमरी गाम जे रहल छल। रास्ता म' राजघाट पुल पर अचानक भगदड़ भेलाक कारण इ घटना घटल।
जिलाधिकारी कुमार प्रशांत कहला कि हादसा म' 21 लोगक मौत भेलन्हि संगहि 60 अन्य घायल छैथ जिनका सभ क' अस्पताल म' भर्ती कराओल गेल अछि, ओहि म' सँ पांच केर हालत नाजुक बताओल जे रहक अछि। मृतक सभक शिनाख्त केर कोशिश कायल जे रहल अछि। वरिष्ठ अधिकारी मौक़ा पर पहुंच हालात पर नजर राखने छैथ।
वाराणसी के एसएसपी आकाश कुलहारी कहला कि पहली नजर म' मौतक वजह गर्मी आर दम घुटब बुझा रहल अछि किएक जे भगदड़ एहेन स्थिति नै छल। लोग तीन घंटा सँ भीड़ म' फसल छल आर गर्मी बहुत बेसी छल।
वाराणसी के आईजी एस के भगत कहला कहा कि इ घटना दम घुतला केर कारण भेल। अखिलेश सरकार घायल सभक मुफ्त इलाज आर मरै बला केँ परिजन क' 2-2 लाख केर मुआवजा राशि केर ऐलान केलन्हि।
ओतहि पणजी म' मौजूद प्रधानमंत्री नरेंद्र मोदी हादसे पर दुःख प्रगट करैत अधिकारि सभ सँ बातचीत केलाह आर हर स्तर पर घायल सभक मदद करबाक लेल कहला।


text:
सीबीआई जांच सं सुशांत सिंह राजपूतक परिवार कें न्याय जरूर भेटत : नीतीश कुमार
बिहारक मुख्यमंत्री नीतीश कुमार कहलनि जे फिल्म अभिनेता सुशांत सिंह राजपूत केर मृत्युक मामला मे केंद्रीय जांच ब्यूरो (सीबीआई) कें जांच सं हुनक करोड़ों प्रशंसक मे इंसाफ कें उम्मीद जागल अछि।
सुशांत सुसाइड केस : बिहार पुलिस कें मुंबई मे डॉक्टर पोस्टमार्टम रिपोर्ट देबय सं...
बॉलीवुड अभिनेता सुशांत सिंह राजपूत केर मृत्युक मिस्ट्री सुलझाबय मे जुटल पटना पुलिस एसआईटीक तफ्तीशक प्रक्रिया आगू बढ़ल। अहि कड़ी मे पुलिस टीम दिल बेचारा फिल्म निर्देशक मुकेश छाबड़ा सं देर राइत बयान लेलक।
मशहूर कोरियोग्राफर सरोज खान नै रहलि, कार्डियक अरेस्ट कें चलते मुंबई मे निधन
बॉलीवुड केर मशहूर कोरियोग्राफर सरोज खान (Saroj Khan) आब अपन सब कें बीच नै रहलि. देर राइत हुनकर मुंबई मे निधन भ' गेल. सरोज कें निधन केर कारण कार्डियक अरेस्ट बताओल जा रहल अछि. कही दी जे, सांस लेबय मे तकलीफ केर शिकायत कें बाद सरोज खान क' 20 जून क' बांद्रा स्थित गुरु नानक अस्पताल मे भर्ती कराओल गेल छलनि.
बॉलीवुड एक्टर सुशांत सिंह राजपूत केलनि सुसाइड, मुंबई मे अपन घर मे लगओलनि फांसी
बॉलीवुड सं एकटा बहुत चौंकाबय वला खबर सामने आयल अछि. मशहूर एक्टर सुशांत सिंह राजपूत मुंबई मे अपन घर मे फांसी लगा क' जान द' देलनि अछि. ओ 34 साल कें छलथ. सुशांत बॉलीवुडक बेहद लोकप्रिय एक्टर छलथ .
ऋषि कपूरके निधन भेलाक उपरांत हुनकर इ वीडियो खूब वारयल भ’ रहल अछि
ऋषि कपूरके आइ बुध दिन देहांत भ' गेलनि। ओ कैंसर सँ पीड़ित छलाह, आ काल्हिए हॉस्पिटलमे सांस कष्ट सँ पीड़ित भेला पर...
बॉलीवुड अभिनेता इरफान खानक 53 वर्षकक उम्रमे निधन, कैंसर सँ छलाह पीड़ित
मुंबई. बॉलीवुड अभिनेता इरफान खानक(Irrfan Khan) निधन बुधदिन भ' गेलनि। अभिनेता इरफान खानके मंगलदिन पेटक संक्रमणके बाद शहरक एकटा अस्पतालक आईसीयूमे (ICU) भर्ती...
लॉकडाउनमे घर पर छी, मैथिली लघु फिल्म कवि कल्पना देखु
"कवि कल्पना" मैथिली लघु फिल्म सम्पूर्ण संवाद काव्यात्मक शैली में छैक. कवी भाष्कर एकटा आत्ममुग्ध कवी के चरित्र रूप में पुरुष मानसकिता...
लिखि भेजै छी भैया||Poonam Mishra||सामा गीत|
पूनम मिश्राक आवाजमे सामा गीत सुनु! नोट अहि गीतके यूट्यूब सँ एम्बेड कयल गेल अछि अर्थात मात्र लिंक शेयर...


text:
नवका- पुरनका लेख सर्च करु...
रेलवे आओर रेडक्रास केर राहत
बिहार मे आएल भीषण बाढ़ि रेल मंत्री लालू प्रसाद यादव रेलवे के माध्यम सं राहत केर काज मे जुटल छथिन्ह. राहत आओर के लेल रेल सं सामान पहुंचाबय लेल कोनो भाड़ा नहिं लेल जाएत. अगर अहां बाढ़ि पीड़ित केर पास कोनो सामान... मदद पहुंचाबय चाहय छी त देश के कोनो रेलवे क्षेत्र केर महाप्रबंधक कार्यालय या डीआरएम कार्यालय मे जाs कs सामान जमा कs सकय छी. ई सामान अहां पूर्णिया... सहरसा आओर कटिहार के डीएम के नाम सं बुक करा सकय छी. राहत केर सामान मे खाय पिबय केर सामान... तम्बू... चारा... कपड़ा-लत्ता... टॉर्च ... माचिस... मोमबती... बिस्किट... किचेन केर सामान सभ निशुल्क भेजय जाएत.
एकर अलावा अहां अपन इलाका केर रेडक्रास के माध्यम सं सेहो राहत केर सामान भेज सकय छी. ओना पटना केर पता अछि-
रेडक्रास बिल्डिंग
नॉर्थ गांधी मैदान
पटना
अहां एहि ठाम किछ लोक के फोन सेहो कs सकय छी
एसपी सिंह- 092347-41100 , 0612-2201035
कर्नल वी के सिंह- 093341-02385
कंट्रोल रुम- 098317-05627, 0612-2234869
सदस्यता लें टिप्पणियाँ भेजें (Atom)


text:
हिमगिरी के आँचर सँ ससैर,
मिथिला केर माटि म पसैर
दुहु कूल बनल सिकटाक ढेर,
पसरल अछी झौआ कास पटेर
मरू प्रान्त बनल कोसी कछार,
निस्सिम बनल महिमा अपार
सावन भादो केर विकराल रूप,
पाबि अहाँ यौवन अनूप
उन्मत्त मन ,मदमस्त चालि,
भयभीत भेल मानव बेहाल
कि गाम-घर,कि फसल-खेत,
कि बंजर भू ,लय छि समेट
प्रलयलीन छि अविराम,
मानव बुद्धि नहीं करय काम
कतय कखन टूटे पहाड़,
भीषण गर्जन अछी आर-पार
तहियो हम सब संतोष राखि,
कर्तव्यलीन भेल दिन-राति
वर्षा बीतल हर्षित किसान,
खेती म लागल गाम-गाम
लहलहाइत खेत देखै किसान,
कोसी मैया कए शत-शत प्रणाम .......
- अंजनी कुमार वर्मा
हिमगिरी के आँचर सँ ससैर,मिथिला केर माटि म पसैरदुहु कूल बनल सिकटाक ढेर,पसरल अछी झौआ कास पटेरमरू प्रान्त बनल कोसी कछार,निस्सिम बनल महिमा अपारसावन भादो केर विकराल रूप,पाबि अहाँ यौवन अनूपउन्मत्त मन ,मदमस्त चालि,भयभीत भेल मानव बेहालकि गाम-घर,कि फसल-खेत,कि बंजर भू ,लय छि समेटप्रलयलीन छि अविराम,मानव बुद्धि नहीं करय कामकतय कखन टूटे पहाड़,भीषण गर्जन अछी आर-पारतहियो हम सब संतोष राखि,कर्तव्यलीन भेल दिन-रातिवर्षा बीतल हर्षित किसान,खेती म लागल गाम-गामलहलहाइत खेत देखै किसान,कोसी मैया कए शत-शत प्रणाम .......- अंजनी कुमार वर्मा


text:
अछाम जिला
अछाम, नेपालक सुदूरपश्चिमाञ्चल विकास क्षेत्रमे रहल एक पहाडी जिला छी। १,६८० वर्ग किलोमिटरमे फैलल अछाम, नेपालक दुर्गम जिलासभमे सँ एक छी। हाल सेवामे नैरहल साँफेबगर विमानस्थल, सदरमुकाम मंगलसेनसँ आठ घण्टा पैदल दुरीमे अछि।
जिलाक नामकरण[सम्पादन करी]
भौगोलिक अवस्थिति[सम्पादन करी]
- अक्षांश: २८.४५" उत्तरसँ २९.२३" उत्तरधरि
- देशान्तर: ८१.२" पूर्वसँ ८१.३५" पूर्वधरि
- समुद्र सतहसँ उचाई: ५४० मिटरसँ ३८२० मिटरधरि
- क्षेत्रफल: १६९२ वर्ग किलोमिटर
- सिमाना: पूर्वमे कलिकोट आ दैलेख जिला, पश्चिम- डोटी जिला, उत्तर-बाजुरा आ बझाङ जिला आ दक्षिण- दैलेख जिला, सुर्खेत जिला, कैलाली जिला
प्रमुख व्यापारिक केन्द्र[सम्पादन करी]
अछाम जिलाक प्रायः सब व्यापारिक केन्द्रसभमे यातायातक सुविधा उपलब्ध अछि। यतयक व्यापारिक केन्द्रसभमे प्रायः दैनिक उपभोग्य वस्तु तथा स्थानिय उत्पादन वस्तुसभके खरिद बिक्री होइत अछि। ई जिलाक प्रमुख व्यापारिक केन्द्रसभ निम्नानुसार अछि। :-
- बासकाडा
- साँफेबगर
- विनायक
- कमलबजार
- मंगलसेन
- वयलपाटा
- जयगढ
- ढुंगाचाल्ना
- तुर्माखाँद
- बुढाबगर
- चौरपाटी
- ठांटी
- चौखुट्टे
- गैरीटाँड
- मुजाबगर
- दर्ना
- शान्तडा
पर्यटकीय क्षेत्रसभ[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
मधुबनी मे सोमदिन जेडीयू के छात्र शाखा के धरना प्रदर्शन भेल. छात्र सभ ललित नारायण मिथिला विश्वविद्यालय के केन्द्रीय विश्वविद्यालय बनाबए के मांग करि रहल छलखिन्ह. हिनका सभ के कहनाए छलन्हि जे बिहार मे एकोटा केंद्रीय विश्वविद्यालय नहि अछि आओर केंद्र बिहार के संग सौतेला बर्ताव करि रहल अछि. जखन कि केंद्रीय विश्वविद्यालय के लेल जरूरी सभ मानक के ई पूरा करैत अछि.
केंद्रीय विश्वविद्यालय बनाबए के मांग एकदम जायज अछि. सिर्फ मिथिला विश्वविद्यालय नहि बिहार के दोसर आओर विश्वविद्यालय के ई दर्जा मिलबाक चाही. मुदा केंद्र सदिखन बिहार के संग भेदभाव...पक्षपात...सौतेला व्यवहार करैत रहल. बिहार के जतेक हक मिलबाक चाही नहि मिलल. एहि के लेल अहां सिर्फ केंद्र के जिम्मेदार नहि ठहरा सकय छी.
असल मे एहि मे अपन दोष सेहो अछि. बिहार के जतेक नेता भेलाह एक तरहे कहि सकय छी रीढविहीन भेलाह. ओ केंद्र मे अपन पक्ष के जोरदार ढंग सं नहि राखि सकलाह. केंद्र मे मंत्री तं बिहार के बड़ नेता बनलाह मुदा ओ आपसी घरेलू राजनीति मे एहन फंसल रहलाह जे राज्य के हित के पाछा रखने रहलाह. एहि सं पहिने बिहार सं सांसद एचआरडी मंत्री छलाह. वो सेहो किछ नहि करा पएलाह.
सिर्फ विश्वविद्यालय के बात नहि अछि. कोनो विभाग के लिअ. बिहार के केंद्रीय मंत्री राज्य के लेल नीक काज नहि करि पएलाह. एकरा कारण बिहार पिछड़ल रहल. हुनका मे एतेक सामर्थ्य नहि छलन्हि जे ओ अपन बात के नीक सं राखि पाबिथिन्ह. बस बड़का-बड़का भाषण मे लागल रहलाह. एक दोसरा के चुटकी लए मे लागल रहलाह.
बेसि पाछा के गप छोड़ु... हाल के साल मे तं रामविलास पासवान जी... लालू प्रसाद यादव जी...नीतीश कुमार जी सभ रेल मंत्री रहलाह. मुदा बिहार मे रेल यातायात के अखनो हाल नीक नहि अछि. कोनो ट्रेन मे जाउ सीट... रिजर्वेशन मुश्किल सं मिलत...जतेक कंडम ट्रेन मिलत बिहार के लेल मिलत. सवारी गाड़ी के तं हाले नहि पूछु.
ई तं बस उदाहरण अछि सभ चीज मे सेहो इहे हाल अछि. ग्रामीण विकास... इंफ्रास्ट्रक्चर... स्वास्थ्य...टेलीफोन...संचार... उद्योग... फूड प्रोसेसिंग... पर्यटन सभ मे जे प्रगति होबाक चाही छल...से नहि भेल. जखन कि मंत्रालय सं लsक नीचा तक... बिहारी मंत्री...सांसद सं लsक दफ्तर के बाबू तक सभ ठाम अपन लोक. फेर ई हाल किएक?
लोकतंत्र मे कई बेर अपन हक के लेल लोक के आवाज उठाबय पड़ैत अछि. सभ नेते भरोसे नहि छोड़ु. हुनका हुरकाबैत रहिऔ. सदिखन कोनो नहि कोनो काज बताबैत रहिऔ. हर गाम... ब्लॉक...जिला सं दू चारि गुट होबाक चाही जे अलग-अलग तरह के मांग अपन इलाका लेल बेर-बेर करैत रहथुन्ह. हुनका अपन समस्या...परेशानी कष्ट सं बराबर अपडेट कराबैत रहिऔ... ओ भगवान नहि छथिन्ह जे मोन के बात जानि जएताह. बिना बतौने किछ नहि करताह.
एक बात ध्यान राखु. बिहार मे चुनाव होए वाला अछि. अखन केंद्रीय मंत्री सभ बिहार दौड़ताह. नेता सभ हाजिरी लगएताह. राहुल गांधी सेहो बिहार पर पूरा जोर देने छथिन्ह. 4 तारीख के समस्तीपुर... सहरसा दौरा पर आबि रहल छथिन्ह. अपन मांग हुनका आगां राखु. जतेक मंत्री... नेता आबय छथिन्ह अपन सभटा मांग आगां रखने जाउ. जरूरत पड़य तं चुनावी तारीख घोषणा होए सं पहिने अपन प्रतिनिधि सभ के मांग के संग दिल्ली दौड़ा दिअ.
एहि बेर साफ कहिऔ. हमर इलाका के विकास के लेल ई काज होएत त वोट देब नहि सं चुनाव के बाद अहांक पार्टी के विधायक आओर अहां के इलाका मे घुसय नहि देब. मुदा एकरा लेल अहां सभ वोटर मे विकास के ललक होबाक चाही. अपन गाम -घर मे दिल्ली... पंजाब... हरियाणा आओर दक्षिण भारत के गाम-शहर जकां देखय के इच्छा होबाक चाही.
अगर ऐना नहि अछि...विकास देखय के इच्छा नहि अछि. जेना अछि तेहने रहय चाहय छी. तखन कोए जीतय कि फर्क पड़ैत अछि? तखन विकास करय वाला नेता के छोड़ भाई- भतीजा...जाति...गाम...घर के काका...चाचा...मामा के वोट दिअउ. वोट सं पहिने हाथ जोड़ताह... पैर पड़ताह. मुदा ओकरा बाद...फेर तेहने के तेहने. विकास के लेल जाति... धर्म... काका-मामा के बंधन सं निकलय पड़त
आब फैसला अहांक करय के अछि. कि चाहय छी? अहां अपन विचार जरूर राखब. कि कहबाक अछि अहांके एहि विषय पर?


text:
“साँझकेँ
छह बाजि गेलहि एखन धरि बौआ नहि आएल | भगवानपुर बालीक सेहो अता पता नहि | जा कए भगवानपुर बालीक अँगना देखै छी कि
भेलहि |” ई द्वंद अछि एक गोट
माएक मनक जीनक दस बरखक नेना दिनक एगारह बजे अपन काकी भगवानपुर बालीक संगे काली
पूजाक मेला देखै लेल गेल छल मुदा साँझ परि गेला बादो एखन धरि नहि आएल छल | नेनाकेँ अपनासँ दूर केखनो छोरैक लेल ओ
तैयार नहि मुदा नेनाक मेला देखैक लौलसाकेँ देखि ओकरा नहि रोकि पएलिह | जँ अपने जाइतथि तँ बोनिक हर्जाना आ
ओहिपर सँ बेसी खर्चाक डर सेहो, कोनो
ना पच्चीस रुपैयाक इन्तजाम कए नेनाकेँ काकी संगे पठा देने रहथि |
की
भेलै किएक देरी भेलहि एहि उधेरबुनमे रहथि की भगवानपुर बालीक शव्द हुनका कानमे
कतौसँ परलनि |
देखलनि तँ भगवानपुर बालीक आ हुनक नेनाक संगे संग गामक आओर लोकसभ हँसैत बजैत हाथमे
माथपर झोड़ा मोटरी नेने आबैत |
माए
झटसँ आगू बढ़ि अपन नेना लग जा ओकर दाढ़ी छुबि, “ऐना मुँह किएक सुखएल छौ, किछु खेलएँ पीलएँ नहि? पाइ हएरा गेलौ की ?”
मुदा
नेना चूपचाप ठार |
भगवानपुर
बाली, “हे बहिन तोहर ई नेना,
नेना नै बूढ़बा छौ |”
माए,
“किएक की भेलै |”
भगवानपुर
बाली, “सगरो मेला घूमक बादो
किएक एक्को पाइ खर्च करत, नै
खिलौना, नै मिठाइ, नै कोनो खाए पीबक चीज, भरि मेला पाइकेँ मुठ्ठीमे दबने चूपचाप
सभ वस्तुकेँ देखैत रहेए |”
माए,
“किएक बौआ, किछु खेलएँ पीलएँ किए नै |”
नेना
चूपचाप अपन हाथ पाछू केने ठार | माएकेँ
चूप भेला बाद अपन हाथकेँ पाछुसँ आगू अनि, हाथमे राखल डिब्बा माएकेँ दैत, “ई”
माए
डिब्बाकेँ देख कए, “ई
चप्पल, केकरा लेल ?”
नेना,
“तोहर लेल, तुँ खाली पेएरे चलैत छलेँ ने |”
माए
झट नेनाकेँ अपन करेजसँ लगा सिनेह करैत, “हमर सोन सन नेना, भरि दिन भूखे पियासे अपन सभटा सऽखकेँ मारि कए हमर चिन्ता कएलक,
हमरो औरदा लए कऽ जीबए हमर लाल |”
*****
जगदानन्द
झा 'मनु'


text:
प्राथमिक अस्थिसौषिर्य : जानकारी आ बचाव परिचय
“अस्थिसौषिर्य” । सुनबा मे बहुतहु लोक केँ ई कोनहु नऽव बेमारीक नाँव बूझि पड़तन्हि पर ई नऽव नञि । मैथिली साहित्य मे ई नाँव भलहि नऽव हो पर एकर संग जुड़ल स्वास्थ्य सम्बन्धी समस्या नऽव नञि । अंग्रेजी मे एकरा ऑस्टियोपोरोसिस (Osteoporosis) कहल जाइत अछि । शहर मे रहए बला किछु लोक जरूर आब एकरा चीन्हि गेल होयताह । ई मुख्यतः हाड़ या हड्डीक बेमारी थिक । भारत मे एहि बेमारीक व्यापकता नीचा देल गेल किछु तथ्य सभ सँ लगाओल जा सकैत अछि -
Ø विश्व स्वास्थ्य संगठनक (WHO) अनुसार हृद्-धमनी विकार (Cardio – Vascular Diseases) केर बाद विश्व मे दोसर स्थान “अस्थिसौषिर्य” (Osteoporosis) केर अछि ।
Ø एक सर्वेक्षणक अनुसार 2003 ई॰ मे भारत मे अस्थिसौषिर्यक रोगीक संख्या 26 करोड़ छल जे कि 2013 ई॰ धरि 36 करोड़ भऽ जयबाक अनुमान अछि ।
Ø भारत मे 50 – 60 वर्षक वयसक हर 8 मे सँ 1 पुरुष आ हर 3 मे सँ 1 स्त्री एहि बेमारीक चपेट मे छथि ।
Ø पश्चिमी देश सभक अपेक्षा भारत मे अस्थिसौषिर्यक पुरुष रोगीक अनुपात बेशी अछि ।
Ø पश्चिमी देश सभक तुलना मे भारत मे अस्थिसौषिर्य शुराआत अपेक्षाकृत कम वयस मे होइत अछि । पच्छिमी देश सभ मे अस्थिसौषिर्यक कोनहु लक्षण प्रायः 60 – 70 वर्षक आयु मे देखबा मे अबैछ जखन कि भारत मे ई आयु सीमा घटि कऽ 40 – 60 वर्ष धरि आबि गेल अछि ।
सामान्य भाषा मे, जँ हड्डीक खनिज तत्त्वक घनत्व (Bone Mineral density / BMD) मे एतबा कमी भऽ जाएब कि ओहि कारण हड्डीक सुक्ष्म उत्तकीय संरचना (Tissue level structure) प्रभावित होयब शुरू भऽ जाए तऽ ओहि प्रकारक विकृति केँ “अस्थिसौषिर्य” या “ऑस्टियोपोरोसिस” (Osteoporosis) कहल जाइछ - कारण चाहे किछु हो । अस्थिसौषिर्यक कारण हड्डी भंगूर / कमजोर (brittle / fragile / weak) भऽ जाइत अछि आ साधारणहु आघात (trivial trauma) वा कखनहु – कखनहु बिना आघातहि केँ (अपन शरीरक भार सँ) हड्डी टूटि सकैछ ।
अस्थिसौषिर्य केर प्रारम्भिक अवस्था केँ “अस्थिन्यूनता” या “ऑस्टियोपीनिया” (Osteopenia) कहल जाइत अछि । अस्थिन्यूनताक स्थिति मे हड्डी केर खनिज तत्त्वक घनत्व सामान्य वा औसत (average) सँ कम रहैछ, परञ्च एतेक कम नहि कि कोनो उत्तकीय संरचनात्मक विकृति उत्पन्न कऽ सकए । तथापि जँ समय पर उचित परहेज वा ईलाज नञि कएल गेल तऽ ओ आगाँ समय मे बढ़ि कऽ अस्थिसौषिर्य आ ओहू सँ आगाँ “अस्थिसौषिर्य जनित अस्थिविकृति वा अस्थिभग्न” (Osteoporotic bone deformity or fracture) केर रूप लऽ सकैछ ।
कैल्सियम चयापचय / उपापचय (Calcium Metabolism)
अहाँ सभ केँ एतबा तऽ अवश्ये बूझल होयत कि हाड़ / हड्डी केर मजबूती ओहि मे पाओल जाय बला खनिज तत्त्व सभ (Minerals) पर निर्भर करैछ, जाहि मे कैल्सियम (Calcium), फास्फोरस (Phosphorus) आ मैग्नेशियम (Magnesium) प्रमुख थिक । ई खनिज तत्व हड्डी मे विभिन्न तरहक यौगिक (Compounds) केर रूप मे पाओल जाइछ, जकरा नोण /लवण * (Salt) कहल जाइछ, जाहि मे कैल्सियम फॉस्फेट (Calcium phosphate) प्रमुख थिक । ई नोण खाएबला नोण सँ अलग थिक । खाएबला नोण केर रासायनिक नाँव सोडियम क्लोराइड (Sodium chloride) थिक ।
जे किछु मनुक्ख खाइत – पिबैत अछि ओकर यथोचित पचन (digestion) भेलाक बाद ओहि मे उपस्थित विभिन्न घटक द्रव्य सभक अवशोषन (absorption) आँत मे होइत अछि । आँत सँ कैल्सियम केर अवशोषन करबा मे विटामिन – डी (Vitamin – D) आ मैग्नेशियम (Magnesium) नामक तत्त्वक सहयोग महत्त्वपुर्ण अछि आ तेँ एहि मे सँ ककरहु कमी भेने कैल्सियम केर अवशोषन केँ प्रभावित होइछ आ भोजन मे कैल्सियम रहितहु शरीर केँ प्राप्त नञि होइछ । तकरा बाद अवशोषित कैल्सियम केर स्वांगीकरन (assimilation) होइत अछि जकरा सामान्य भाषा मे “देह मे लागब” कहल जाइत अछि ।
कोनहु प्रकारक स्वांगीकरनक प्रक्रिया वास्तव मे शरीर केर अवयव - निर्माण केर प्रक्रिया थिक तेँ ओकरा चय / उपचय (anabolism) सेहो कहल जाइछ । एहिना हड्डी मे सँ कैल्सियम केर कम होयब अवयव – क्षय अथवा विघटनक प्रक्रिया थिक जकरा अपचय (catabolism) कहल जाइछ । आ शरीर मे ई निर्माण आ क्षय केर प्रक्रिया निरन्तर चलैत रहैत अछि जकरा सामुहिक रूप सँ चयापचय / उपापचय (metabolism) कहल जाइछ । जा धरि एहि दुहु तरहक प्रक्रियाक बीच सामनञ्जस्य आ सन्तुलन रहैछ ता धरि शरीर वा शरीरक अवयव विशेष (यथा – हड्डी) स्वस्थ रहैछ । पर उचयात्मक प्रक्रिया केँ कम भेने वा / आ अपचयात्मक प्रक्रिया केँ बेशी भेने हड्डी सँ कैल्सियम केर क्षय होइछ आ तेँ हड्डीक घनत्व सेहो कमि जाइत अछि । जे किछु पदार्थ वा घटक द्रव्य हड्डी मे कैल्सियम केर मात्रा केँ बढ़बैत अछि, अर्थात् हड्डीक घनत्व केँ बढ़बैत अछि तकरा उपचयात्मक पदार्थ / घटक द्रव्य आ तहिना जे किछु पदार्थ वा घटक द्रव्य हड्डी मे कैल्सियम केर मात्रा केँ घटबैत अछि, अर्थात् हड्डीक घनत्व केँ कम करैत अछि तकरा अपचयात्मक पदार्थ / घटक द्रव्य कहल जाइत अछि । किछु उदाहरण निम्न प्रकारेँ अछि -
(क) . उपचयात्मक (हड्डीक खनिज घनत्व बढ़एनिहार) पदार्थ / घटक द्रव्य
१. खान – पिउन मे कैल्सियम केर प्रचूरता,
२. विटामिन – डी केर उचित मात्रा मे उपलब्धि,
३. खान – पान मे मैग्नेशियम केर उचित मात्रा मे उपलब्धि,
४. शरीर मे पाओल जाय बला किछु हार्मोन (Hormones) जेना कि एस्ट्रोजेन (Estrogens), एण्ड्रोजेन (Androgens), कैल्सिटोनिन (Calcitonin) आदि केर उचित मात्रा मे स्रवण (Secretion),
५. शारीरीक श्रम आ व्यायाम,
६. बाल व युवावस्था आदि ।
(ख) . अपचयात्मक (हड्डीक खनिज घनत्व घटओनिहार) पदार्थ / घटक द्रव्य
१. खान – पिउन मे कैल्सियम केर कमी,
२. खान – पिउन मे विटामिन – डी वा कहुखन मैग्नेशियम केर कमी,
३. शरीर मे पाओल जाय बला किछु हार्मोन जेना कि थाइरॉक्सिन (Thyroxin), पैराथॉर्मोन (Parathormone) आदि केर बेशी मात्रा मे स्राव,
४. वृद्धावस्था,
५. शारीरीक श्रम आ व्यायाम केर अभाव,
६. तमाखू, बीड़ी, सिगरेट आदिक सेवन,
७. दारू / मद्य केर बेशी सेवन (Alcohol consumption in excess)
८. स्टेरॉइड समूहक दवाई (जेना कि – हाइड्रोकॉर्टीसोन, प्रेडनिसोलोन, बीटा – मीथाजोन आदि) केर बेशी काल धरि प्रयोग (प्रायः दम्मा आदिक रोगी मे) आदि ।
अस्थिसौषिर्य केर प्रकार
१. प्राथमिक (Primary osteoporosis) – जे अस्थिसौषिर्य हरेक व्यक्ति मे कहियो ने कहियो स्वयम् अबैछ – ककरहु मे थोड़ेक पहिने आ ककरहु मे थोड़ेक बाद, ककरहु मे थोड़ेक बेशी आ ककरहु मे थोड़ेक कम । जकर जड़ि मे कोनो आन बेमारी कारण बनि कऽ नञि रहैछ । एकर दू उपप्रकार थिक
(क) . टाइप १ – बार्धक्यजन्य (senile) प्राथमिक अस्थिसौषिर्य (स्त्री आ पुरुष दुहु मे प्रभावी)
(ख) . टाइप २ – रजोनिवृत्तिजन्य (post menopausal) प्राथमिक अस्थिसौषिर्य (मात्र स्त्रीगण -टा मे प्रभावी)
२. द्वितियक (Secondary osteoporosis) – जे अस्थिसौषिर्य कोनो आन बेमारी केर कारण उत्पन्न होइछ; जेना कि –
(क) . थाइरॉयड ग्रण्थि केर काज बढ़ला सँ यथा हाइपरथाइरॉइडिज्म आ थाइरोटॉक्सिकोसिस मे
(Hyperthyroidism & Thyrotoxicosis),
(ख) . पैराथाइरॉयड ग्रण्थि केर काज बढ़ला सँ (Hyperparathyroidism),
(ग) . किछु कैन्सर मे, विशेषतः मल्टिपल मायलोमा मे (Multiple myeloma),
(घ) . बृक्क आ यकृत विकार सभ (Kidney & Liver diseases) मे,
(ङ) . अनियण्त्रित मधुमेह (Uncontrolled Diabetes Mellitus) आदि मे ।
जँ उचित जानकारी हो तऽ प्राथमिक अस्थिसौषिर्य केँ बहुत हद तक रोकल जा सकैत अछि आ एहि कारण जे क्षति होइत अछि तकरा कम कएल जा सकैछ । ई लेख मुख्यतः एकरहि लक्ष्य कऽ कऽ लिखल गेल अछि कारण कि एहि प्रकारक रोगीक संख्या अपेक्षाकृत बहुत – बहुत बेशी अछि आ बचाव अपेक्षाकृत बहुत आसान । द्वितियक अस्थिसौषिर्य केँ रोकबाक हेतु ओकर मूलभूत कारणक उचित ईलाज अपेक्षित अछि, जे कि हर कारण लेल अलग अलग अछि आ तेँ अतिविस्तृत ओ जटिल होयबाक कारणेँ एहि लेख केर विषय नञि थिक ।
लक्षण
दुर्भाग्यवश एहि बेमारीक अपन कोनहु लक्षण नञि होइत अछि । ई बिना कोनो लक्षण देखएनहि चुपचाप बढ़ैत रहैत अछि । जखन ई बहुत अधिक बढ़ि जाइत अछि आ हड्डी बहुत कमजोर भऽ जाइत अछि तखन एकर कोनहु लक्षण निम्न रूप मे देखबा मे अबैछ –
· माटि खएबाक आदति लागब ( विशेष रूपेण रजोनिवृत्त / महीना आएब बन्न भेल या बन्न होअए सँ पहिने अनियमित भेल स्त्रीगण लोकनि मे) । ई आदति बेशीतर गाम – घऽर मे देखबा मे अबैछ, जे कि शरीर मे लोहा आ कैल्सियम केर कमी केँ सुचित करैछ । ई सभसँ पहिल सूचक थिक, जखन कि प्रायः कोनहु आन प्रकारक विकृति नञि उत्पन्न भेल रहैछ । ओना ई लक्षण नेनपन वा गर्भावस्थाक समय किछु स्त्रीगण मे सेहो देखल जाइछ आ ओहू ठाम ओ शरीर मे लोहाक आ कैल्शियम केर कमी केँ बोध करबैछ ।
· बिना कोनहु आन कारण (यथा – आघातादि) केँ रहैत गर्दनि केर झुकि जायब,
· बिना कोनहु कारणहि रीढ़क हड्डी केर झुकि जायब (प्रायः आगाँ दिशि) – पहिने ई झुकाव कम रहैछ बाद मे धीरे – धीरे एतेक बढ़ि जाइत अछि कि प्रभावित ब्यक्ति 90 डिग्री तक झुकि कऽ चलैछ ।
· प्रायः 40 - 50 वर्ष वा ओकर बादक वयस मे गर्दनि, पीठ, डाँढ़ या रीढ़क हड्डी मे अचानक तेज दर्द (Sudden acute pain) होयब या फेर बहुत नाम समय तक अपेक्षाकृत कम दर्द होयब (Gradual chronic pain) । एहि प्रकारक अवस्था प्रायः रीढ़क हड्डी मे कतहु भग्न (Compression fracture of vertebral body) होयबाक सम्भावना केँ सुचित करैछ ।
· रीढ़क हड्डीक झुकावक संग – संग हाथ वा पएर केर लकवाग्रस्त होयब । ओना तऽ एहि मे आनहु कारण सम्भव थिक लेकिन रीढ़क हड्डी मे कतहु भग्न (Compression fracture of vertebral body) होयबाक सम्भावना सेहो भऽ सकैछ ।
· बृद्धावस्था मे साधारण सन कोनहु आघात या ममूली सन पएर पिछड़बाक बाद उठबा या चलबा मे असमर्थता । ई फीमर (Femur) नामक जाँघक हड्डी केर नितम्ब प्रदेश (Hip region) मे टुटि जयबा केँ सुचित करैछ ।
तऽ एहि प्रकारेँ, प्रायः कोनहु हड्डी टूटलाक (बिना कोनो उपयुक्त आघात केर) बादहि अस्थिसौषिर्यक पहिचान होइत अछि वा कहुखन – कहुखन कोनहु आन बेमारीक ईलाज केर लेल कराओल गेल एक्स – रे रिपोर्ट मे एहि बेमारीक बारे मे पता चलैछ । ई बेमारी बृद्धावस्था मे जिनगी केँ कतेक प्रभावित करैछ तकर अनुमान नीचा देल गेल बात सभ सँ सहजहि लगाओल जा सकैत अछि -
Ø विश्व मे अस्थिसौषिर्यक कारण नितम्ब भग्न (Hip fracture) केर संख्या प्रतिवर्ष करीब 1 करोड़ 60 लाख अछि, जे कि 2050 ई॰ धरि प्रतिवर्ष 6 करोड़ 30 लाख तक पहुँचि जयबाक अनुमान अछि ।
Ø भारत मे अस्थिसौषिर्य केर कारण नितम्ब भग्न (Hip fracture) केर अनुपात स्त्री आ पुरुष मे बराबरहि अछि जखन कि पच्छिमी देश सभ मे पुरुषक अपेक्षा स्त्रीगण सभ मे ई बेशी भेटैछ ।
कारण
प्राथमिक टाइप - १ अस्थिसौषिर्य स्त्री आ पुरुष दुहु मे देखल जाइत अछि । वयस बढ़ला पर पुरुष मे एण्ड्रोजेन (Androgen) नामक हार्मोन आ स्त्री मे एस्ट्रोजेन (Oestrogen / Estrogen) नामक हार्मोन केर प्राकृतिक रूप सँ कमी होयब एकर कारण थिक । यद्यपि ई स्त्री आ पुरुष दुहु मे देखल जाइत अछि तथापि पुरुष मे एकर दुष्प्रभाव बहुत कम देखल जाइत अछि ।
प्राथमिक टाइप - २ अस्थिसौषिर्य स्त्रीगण मे रजोनिवृत्ति (महीना बन्न होयब) केर कारण एस्ट्रोजेन (Oestrogen / Estrogen) नामक हार्मोन केर कमी सँ उत्पन्न होइछ । एहि प्राकारेँ सत्रीगण लोकनि मे कम सँ कम दू – टा कारण एक संग प्रभावी होइछ – बृद्धावस्था आ रजोनिवृत्ति – आ तेँ ओ लोकनि एहि बेमारी सँ बेशी ग्रसित छथि । संगहि हुनिका लोकनि मे खान – पिउनक हीन स्तर सेहो योगदानकारक होइछ ।
द्वितियक अस्थिसौषिर्य केर बहुत रास कारण थिक जाहि मे सँ किछु ऊपर पहिनहि देल जा चुकल अछि । बहुत रास कारण होयबाक उपरान्तहु द्वितियक अस्थिसौषिर्यक रोगीक संख्या प्राथमिक अस्थिसौषिर्यक रोगीक संख्या सँ बहुतहि कम अछि ।
बचाव आ ईलाज
कोनहु बेमारीक बारे मे जानकारी होयब ता धरि कोनहु उपयोगक नञि जा धरि ओहि सँ बचाव आ ओकर ईलाजक जानकारी नञि हो । रजोनिवृत्तिक केँ आ बढ़ैत वयस केँ रोकल नञि जा सकैत अछि पर योगदानकारी आन चीज सभ केँ जरूर रोकल जा सकैत अछि आ एहि बेमारी केर दुष्परिणाम सँ बहुत दूर धरि बचल जा सकैत अछि । बचाव आ ईलाज सम्बन्धी किछु धेआन देबा योग्य बाद निम्न प्रकारेँ अछि -
Ø कैल्सियमयुक्त आहार लेबाक चाही । मोटा – मोटी 45 वर्षक आयुक बाद सामान्य रूप सँ करीब डेढ़ गुणा केल्सियम केर आवश्यकता पड़ैछ । कैल्सियम केर अधिक मात्रा बला किछु भोज्य पदार्थ सभ अछि – अण्डा, दूध, दऽही, सभ प्रकारक दालि, सोयाबीन, सोरिसो, पातकोबी, शलगम, सजमनि, मुनिगा (सहजनि) आदि ।
Ø विटामिन – डी केर उपयुक्त मात्रा मे सेवन करबाक चाही । ओना तऽ भारत सन देश जतए नीक रौद उगैछ ओहि ठाम ई बात लिखब अनर्गल सन लगैछ, पर अनर्गल नञि थिक । एकटा सर्वेक्षणक अनुसार भारत मे आशाक विपरीत कतेको गुणा लोक मे विटामिन – डी केर कमी पाओल गेल अछि; खास कऽ स्त्रीगण वर्ग मे आ बन्न ऑफिस मे काज कएनिहार स्त्री आ पुरुष दुहु वर्ग मे ।
Ø जँ खएबा मे नोनक मात्रा (खाए बला नोन = सोडियम क्लोराइड) सामान्य सँ बेशी अछि तऽ ओकरा थोड़ेकम रखबाक चाही । अस्थिसौषिर्यक अतिरिक्त ब्लड – प्रेशर कम करबा मे सेहो लाभदायक अछि ।
Ø चाह आ कॉफी केर सेवन कम सँ कम वा भऽ सकए तऽ नहिञे करबाक चाही । कारण एहि मे पाओल जाए बला “थिईन” वा “कैफीन” नामक तत्त्व आँत सँ कैल्सियम केर अवशोषण मे व्यवधान उत्पन्न करैछ ।
Ø तमाखू, बीड़ी, सिगरेट केर उपयोग बन्न राखी तऽ अत्युत्तम । कारण एकर किछु घटक द्रव्य आँत सँ कैल्सियम केर अवशोषण मे व्यवधान उत्पन्न करैछ आ संगहि अवशोषित कैल्सियम केर शरीर द्वारा उपयोग करबा मे सेहो बाधा उत्पन्न करैछ । अस्थिसौषिर्यक संग – संग मूँहक वा फेफड़ाक कैन्सर सँ सेहो बचाव ।
Ø जँ उपरोक्त लक्षण सभ मे सँ कोनहु लक्षण प्रकट होअए तऽ तुरन्त उपयुक्त चिकित्सक सँ सम्पर्क करी ।
Ø दारू या मद्य सेहो आँत सँ कैल्सियम केर अवशोषण मे व्यवधान उत्पन्न करैछ आ संगहि हड्डी मे पहिने सँ योजित कैल्सियम केँ निकालि मुत्र मार्ग सँ शरीर सँ बाहर निकालि दैछ । एहि प्रकारेँ दारू शरीरक कैल्सियम केँ दूतरफा नोकशान पहुँचबैछ । तेँ दारू वा मद्य केर सेवन कम सँ कम वा एकदम नञि करी से नीक । एहि सँ यकृत (Liver) केर होमए बला नोकशान सेहो रोकल जा सकैछ ।
Ø 35 -40 वर्षक आयुक स्त्रीगण लोकनि (वा पुरुष मे सेहो) मे जँ माटि / चॉक / सिलेटिया पेनसिल खएबाक जानकारी होअए तऽ हुनिका डँटबाक अपेक्षा उचित चिकित्सकीय परामर्श लेबा पर ध्यान दी । जँ उपलब्ध हो तऽ अस्थि – खनिज घनत्त्व वा बोन – मिनेरल – डेन्सिटी (Bone Mineral Density, BMD) नामक जाँच करबाओल जा सकैत अछि अन्यथा हाथ, पएर वा आन हड्डी केर एक्स – रे देखि कऽ चिकित्सक अस्थिसौषिर्यक अनुमान लगा सकैत अछि आ तदनुसार चिकित्सा प्रारम्भ कऽ सकैत अछि ।
Ø जँ उपरोक्त वर्णित दुखएबाक प्रकार मे सँ कोनहु प्रकारक दर्द होअए तऽ मात्र दर्द मारबाक गोली या इन्जेक्शन लऽ कऽ काज चलएबाक प्रयास नञि करी अपितु उचित चिकित्सकीय परामर्श ली । आवश्यकता बुझएला कर चिकित्सक सम्बन्धित स्थानक एक्स – रे करबा कऽ देखि सकैत अछि ।
Ø जँ कोनहु प्रकारक अस्थि – भग्न (Fracture) वा कोनो आन मूलभूत कारण (जेना कि – डाइबीटीज, हाइपरथाइरॉइडिज्म आदि) हो तऽ ओकर समुचित ईलाजक संग - संग अस्थिसौषिर्यक उचित चिकित्सा सेहो करएबाक चाही । एहि सँ आगा फेर एहि प्रकारक घटना होयबा केँ रोकल जा सकैत अछि ।
Ø अस्थिसौषिर्यक तत्काल चिकित्सा केर लेल चिकित्सक द्वारा किछु महीना केर लेल कैल्सियम, फॉस्फोरस आ आन सहयोगी वा उपयोगी खनिज तत्वक गोली वा सूई उचित मात्रा मे देल जाइत अछि । एहि प्रकारक गोली कतेको महीना धरि लेबए पड़ि सकैत अछि, तेँ अपना मोन सँ दवाई केँ कम करबाक प्रयास वा बन्न करबाक प्रयास नञि करबाक चाही।
Ø शुरुआत मे किनकहु – किनकहु कैल्सियम गोली सँ थोड़ेक अपच होयबाक कारण थोड़े गर्मी सन बुझि पड़ैत छन्हि पर से नगण्य आ ताहि द्वारे अपने आप दवाई बन्न नञि करबाक चाही । कोनहु समस्या जँ बेशी बुझि पड़ए तऽ उचित चिकित्सक सँ सलाह ली , नञि कि स्वयम् वा कोनहु अल्प जाननिहारक सलाह पर चिकित्सा करी ।
Ø बहुतहि बेर चिकित्सक मात्र एक्स – रे देखि कऽ वा BMD जाँचक आधार पर दवाई दैत अछि जखन कि उपर सँ देखला पर मनुक्ख स्वस्थ लगैछ । एहिना स्थिति मे भ्रमवश (कि हम तऽ ठीकहि छी फेर दवाई कऽथी लेल) रोगी दवाई लेनाइ छोड़ि दैत अछि । से नञि करबाक चाही ।
Ø सभसँ अन्तिम पर सभसँ महत्त्वपुर्ण चीज कि 40 वर्षक अवस्था केर बाद कोनहु प्रकारक पिछड़बाक सम्भावना बला स्थान पर नञि जाइ, युवावस्था जेकाँ गम्भीर शारीरिक श्रम सँ परहेज राखी । पर एकर मतलब ई नञि कि कोनहु प्रकारक शारीरिक श्रम नञि करी ।
* लवण = लोण = नोण = नोन = नून


text:
अफ्रिकी भाषा
अफ्रिकी भाषा एक दक्षिणी फ्राङ्कोनियाली भाषा छी जे दक्षिण अफ्रिकामे बाजल जाइत अछि।
भाषा परिवार[सम्पादन करी]
बोली[सम्पादन करी]
दक्षिण अफ्रीका, नामिबिया, आ किछ-किछ, बोटसवाना आ जिम्बाबे मे बाजल जाइत अछि। ई दक्षिण होल्याण्डक डच भाषासँ उत्पादित अछि आ साधारणतः दक्षिण अफ्रीकामे बसोबास करि रहल डच लोगसभद्वारा बाजल जाइत अछि। एतय १८हम शताब्दीमे एकर उन्नती शुरू भेल। एही कारणसँ ई डच के एक 'बेटी-भाषा' के दृष्टिसँ देखल जाऽ सकैत अछि जेकरा पहिने "केप के डच" (केप डच, एतय पर आएल पहिल डच लोगसभक सेहो कहल जाइत छल) वा "किचन डच" (अफ्रिकान्स के शुरूवाती दिनसभमे एही लेल प्रयोग कएल जाए वाला एक अनादरजनक शब्द) कहल जाइत छल। ई शब्द डच शब्द "अफ्रिकान्स -होल्याण्ड" सँ बनल अछि जेकर मतलब अछि "अफ्रिकी डच"। दक्षिण अफ्रीकामे बसोबास करै वाला डच लोगसभक वंशज आ डच लोगसभक दासीक वंशजक मातृभाषा साधारणतः अफ्रिकान्स अछि।
अफ्रिकान्स के प्रसारक एकटा कारण एकर सार्वजनिक उन्नती सेहो अछि ई साधारणतः पत्रिकासभ, रेडियो प्रोग्रामसभ, टि.भी. आदि पर एकर प्रयोग कएल जाइत अछि आ १९३३ मे पूरा भेल पहिल अनुवादसभसँ लके बाइबल के अधिक अनुवाद एही भाषामे प्रकाशित भऽ चुकल अछि।
प्रमुख क्षेत्र[सम्पादन करी]
ई दक्षिण अफ्रिका के पश्चिमी भाग — उत्तरी केप आ पश्चिमी केप सूबे — के मुख्य भाषा छी आ ७५.८% कलर्ड दक्षिण अफ्रिकी (३.४ मिलियन लोग), ६०.८% श्वेत दक्षिण अफ्रिकी (२.७ मिलियन) के मातृभाषा अछि आ ४.६% एशियाली दक्षिण अफ्रिकिसभ (५८,०००) के दोसर सभसँ अधिक बाजल जाए वाला मातृभाषा छी। लगभग १.५% काला दक्षिण अफ्रिकी (६००,००० लोग) एकर अपन मातृभाषा के रुपसँ बाजैत अछि। बान्टु भाषासभक बाजय वाला के बड सङ्ख्या आ अङ्ग्रेजी बाजय वाला दक्षिण अफ्रिकी सेहो एकर अपन दोसर भाषा के रुपमे बाजैत अछि। ई स्कूलसभमे पढाओल जाइत अछि आ लगभग १०.३ मिलियन एकर दोसर भाषा के रुपसँ सीखैत अछि।
बाजय वाला व्यक्तिसभक सङ्ख्या[सम्पादन करी]
दक्षिण अफ्रिकामे लगभग ७ मिलियन मूल बाजय वाला, वा जनसङ्ख्या के १३.५% हिस्सा सँ, ई देश के तेसर सभसँ अधिक बाजय जाए वाला भाषा छी। दक्षिण अफ्रीका के सभ ११टा आधिकारिक भाषासभमे सँ आफ्रीकान्स के सभसँ अधिक नस्ली आ भौगोलिक प्रसार अछि आ ई दोसर वा तेसर भाषा के रुपसँ बहुतायतमे बाजल आ समझल जाइत अछि।
अन्तर्राष्ट्रीय आँकडा[सम्पादन करी]
दक्षिण अफ्रिकी आँकडासभ[सम्पादन करी]
लिपि[सम्पादन करी]
ई मुख्य रूपसँ रोमन लिपि मे लिखल जाइत अछि मुद्दा अफ्रिकान्स के शुरुवाती दिनसभमे केप के मुसलमान मलेसियाली आबादी (जे कि डच लोगसभक दासी छल, सरकारी रुपसँ "कलर्ड" के रूपमे वर्गीकृत) ई भाषा के लिखवाक हेतु अरबी लिपि के प्रयोग केलक।
शब्दावली[सम्पादन करी]
मुद्दा अफ्रिकान्स अनेकौं अन्य भाषासभ, जेना कि पुर्तगाली, बान्टू भाषा, खोई-सान, जर्मन, मलयाली, मलेसियाली, इत्यादि, सँ शब्द अपनौने अछि मुद्दा अन्दाजन ९० सँ ९५ प्रतिशत अफ्रिकान्स शब्दावली के स्रोत डच छी।
- बान्टू भाषासभसँ
- fundi, अर्थात् फुण्डी मतलब ज्ञानी वा विद्वान
- lobola, अर्थात् लोबोला मतलब दहेज (अफ्रिकी जनजातिसभक खास प्रथा)
- mahem, अर्थात् माहेम, एक दक्षिण अफ्रिकी पक्षी
- maroela, अर्थात् मारूला, एक दक्षिण अफ्रिकी फल
- tamboekiegras, अर्थात् टामबूकिख़्रास, अफ्रिकी वास्तुकलामे छतसभ बनावे के लेल सूक्खा घास
- tambotie, अर्थात् टाम्बूटि, दक्षिण अफ्रीकामे एक पर्णपाती गाछ
- tjaila / tjailatyd, अर्थात् चालिया / चालियाटेय्ट, मतलब "काम सँ घर जानाए"
- पुर्तगाली से
- sambreel, अर्थात् साम्ब्रीयल, मतलब छाता
- kraal, अर्थात् क्राल, मतलब पशु बाडे
- mielie, अर्थात् मिली, मतलब मक्का
- खोई-सान से
- assegaai, अर्थात् अस्सेख़ाई, मतलब भाला
- dagga, अर्थात् डाखा, मतलब गाँजा
- geitjie, अर्थात् खैय्की, मतलब गिरगिट
- gogga, अर्थात् खोखा, मतलब कीट
- karos, अर्थात् कारोस, मतलब जानवरसभक छालासँ बनल कम्बल
- kierie, अर्थात् कीरि, मतलब लाठी
- मलेशियाई से
- baie, अर्थात् बाये, मतलब बहुत वा अधिक
- baadjie, अर्थात् बाइकी, मतलब ज्याकेट
- piesang, अर्थात् पीसाङ्ग, मतलब केला


text:
मुजफ्फरपुर। मुख्यमंत्री नीतीश कुमार कहला अछि जे पंचायत क दफ्तर सेहो प्रधानमंत्री कार्यालय क जेका अत्याधुनिक सुविधा स लैस होयत। एकरा लेल 13म वित्त आयोग स राशि मांगल गेल अछि। मुख्यमंत्री कहला जे विकास त सब क्षेत्र मे तेजी स भ रहल अछि, मुदा चारि वर्ष मे दशक क रोग ठीक नहि भ सकैत अछि। पंचायतीराज व्यवस्था कए मजबूत करबाक प्रक्रिया निरंतर चलि रहल अछि। ओ चाहैत छथि जे केन्द्र आ राज्य सरकार जेका पंचायत क सरकार सेहो काज करैे। एहि तर्ज पर पंचायत कार्यालय क निर्माण करेबाक रूपरेखा तैयार भेल अछि। सीएम कहला जे पंचायत मे एक स्थान पर मुखिया समेत सरपंच आ पंच क कार्यालय बनत। एहि मे हलका आ राजस्व कर्मचारी सेहो बैसताह। आपदा क समय उक्त भवन क आश्रय स्थल क रूप मे इस्तेमाल भ सकैत अछि। पंचायत भवन क निर्माण पर विश्व बैंक स भेटैयवाला छह हजार करोड़ क किछु भाग खर्च होयत। शेष क लेल 13म वित्त आयोग स अनुरोध कैल गेल अछि।
श्री कुमार ने कहला जे जनप्रतिनिधियों कए मतदाता सेवा क मौका दैत अछि। आइ बिहारक जनता दू सांझाक रोटी क लेल अन्य राज्य मे जलील भ रहल अछि। एहि ठाम गरीब सुहाग रात नहि मनबैत छथि, अगलिा दिन गाड़ी पकडि़कए महानगर चल जाइत दथि। किया कि बिहारवासी भीख नहि, मेहनत क बल पर कमा कए खाई मे विश्वास रखैत छथि।


text:
बुंदेलखंड कए आठ हजार करोड़, बिहार कए ठेंगा
प्रीति लता मल्लिक
पटना । केंद्र सरकार बुंदेलखंड कए सूख क स्थिति स निबटबा लेल 7,266 करोड़ टका का विशेष पैकेज स्वीकृत करि देल गेल जखन कि पिछड़ल आ बाढ़ आ सूखा क समस्या स ग्रस्त बिहार कए केंद्र ठेंगा देखा देलक अछि। प्रधानमंत्री डॉ मनमोहन सिंह क अध्यक्षता मे आइ संपन्न केंद्रीय कैबिनेट क बैठक मे बुंदेलखंड क लेल एहि विशेष पैकेज कए मंजूरी देल गेल। मानल जा रहल अछि जे कांगे्रस क युवराज राहुल गांधी क पहल पर केंद्र इ फैसला केलक अछि। बुंदेलखंड क पूरा इलाका यूपी क छहटा जिला आ मध्य प्रदेश क छह टा जिला मे अबैत अछि। ठीक एकर विपरीत केंद्र बिहार कए विशेष पैकेज देबाक मांग पर चुप्पी साधि नेने अछि। एहि स पूर्व सेहो बंगाल कए आइला आ केरल आ तमिलनाडू कए सूनामी पीडि़त क लेल विशेष पैकेज मंजूर कैल गेल अछि। बिहार कए उम्मीद छल जे योजना आयोग क उपाध्यक्ष मोंटेक सिंह अहलुवालिया क पटना में हेबाक कारण केंद्रक पिटारा बिहारो लेल खुलत। मुदा, एहन नहि भ सकल। एतबा धरि भ गेल जे मोंटेक बाबू बिहार कए विशेष राज्य क दर्जा देबा स इ कहिकए मना करि देलथि जे बिहार क बारे मे सोचब त दोसरो राज्य एकर मांग करत। त कि बिहार कए एहि लेल ओकर हक स वंचित राखल जाइत। आजादीक बाद कोनो राज्य लेल इ माप दंड योजना आयोग शायद नहि बनेने छल। मुख्यमंत्री आ उप मुख्यमंत्री क लाख चिरौरी क बावजूद श्री अहलुवालिया कोसी त्रासदी स निबटबा लेल ठोस रूप स किछु नहि कहला। मोंटेक क कहब छल जे विशेष राज्य कए दर्जा स बेसी नीक रहत केंद्र बिहार कए विशेष मदद दिए। एकर बाद उम्मीद जगल छल जे बिहार कए हिस्सा मे सेहो केंद्रीय मदद क रूप मे विशेष पैकेज आउत। मुदा, केंद्रीय कैबिनेट मे एहि पर चर्चा तक नहि भेल। राज्य सरकार क दिस स कोसी त्रासदी स पीडि़त लोक क पुनर्वास क लेल 14800 करोड क मांग कैल गेल अछि। खुद मुख्यमंत्री नीतीश कुमार प्रधानमंत्री मनमोहन सिंह स भेंट करि कए एहि संबंध मे ज्ञापन सेहो देने छलाह, मुदा नीतीश बिहारक मुख्यमंत्री छथि आ राहुल कांग्रेसक युवराज। ताहि लेल कैबिनेट राहुलक अनुरोध कए त मानि लेलक मुदा बिहारक लोकक आवाज दिल्ली तक ल जेनिहार नीतीश कए अनसुना करि देलक। कारण छल जे कैबिनेट मे बिहारक एको गोटे नहि अछि आ आजादीक बाद भारत निर्माण मे बाझल बिहारी नेता कहियो अपन राज्यक विकास दिस नहि देखलथि, मुदा आइ पूरा भारतक नेता एकटा बिहार कए देखबा लेल तैयार नहि अछि।
बुंदेलखंड क मदद त बिहार कए किया नहि : शैवाल
पटना। केंद्रीय कैबिनेट मे बुंदेलखंड कए विशेष पैकेज आ बिहार पर कोनो चर्चा नहि करबा क सवाल पर अर्थशास्त्री डॉ शैवाल गुप्ता कहलथि जे केंद्र सरकार राज्य क विकास आ सहायता मे दोहरी नीति अपना रहल अछि। बुंदेलखंड क इलाका क लेल जाहि प्रकार स 7266 करोड़ क विशेष पैकेज स्वीकृत कैल गेल ओहि आधार पर बिहार क मांग पर ध्यान नहि देल गेल। ओ कहला जे कांगे्रसी सांसद राहुल गांधी क कहबा पर केंद्रीय कैबिनेट क इ निर्णय आयल अछि। बिहार कए कोसी पुनर्वास क लेल विशेष मदद भेटबाक चाही। निश्चित रूप स केंद्र एहि मामला मे दोहरा रवैया अपना रहल अछि।
राजनीतिक कारण् स बिहार क भेल अनदेखी : मोदी
पटना । उप मुख्यमंत्री सह वित्त मंत्री सुशील कुमार मोदी केंद्रीय कैबिनेट क निर्णय पर प्रतिक्रिया जाहिर करैत कहला जे बिहार क स्थिति बुंदेलखंड स बेसी खराब अछि। ओ कहला जे केंद्र द्वारा बिहार कए विशेष पैकेज आ विशेष राज्य क दर्जा न देबाक पाछु राजनीतिक कारण अछि। केंद्र राजनीतिक कारण स बिहार क मदद नहि करय चाहैत अछि। मोदी कहला जे बिहार मे एनडीए क सरकार अछि, एहि लेल केंद्र मदद स पाछु हटि रहल अछि। ओ कहला जे यूपीए सरकार बिहार कए विशेष पैकेज देबा लेल कमिटमेंट केने अछि। ओकर चुनाव घोषणा पत्र मे एकर चर्चा अछि। मुदा पांच वर्ष भ गेल यूपीए सरकार एकरा जानिबुझिकए बिसरबाक कोशिश करि रहल अछि। मोदी कहला जे जखन तक बिहार कए विशेष राज्य क दर्जा नहि भेटत ताबत धरि लेल विशेष पैकेज स्वीकृत हेबाक चाही।
युवराज कए नजरि गेल त खजाना खुलल : शिवानंद
पटना । जदयू प्रवक्ता और राज्यसभा सदस्य शिवानंद तिवारी कहला जे बुंदेलखंड कए विशेष पैकेज स्वीकृत भेला पर बिहार कए खुशी अछि। मुदा एहन पैकेज बिहार कए सेहो भेटबाक चाही। एहि मामला मे केंद्रीय कैबिनेट जेना बिहार कए नजरअंदाज केलक ओ संविधानिक अपराध अछि। एना नहि हेबाक चाही जे युवराज क नजरि गेल त खजाना खोलि देल गेल। भारतीय संविधान कए हवाला दैत तिवारी कहला जे संविधान मे सबकए बराबरी क हक देल गेल अछि। विशेष क पिछड़ल राज्य कए अलग स सहायता देबाक चर्चा अछि। मुदा, बाढ़ आ सूखा क स्थिति लगातार झेल रहल बिहार पर केंद्र क दृष्टि नहि जा रहल अछि।


text:
नवका- पुरनका लेख सर्च करु...
एकजुट होउ सभ मैथिल...
रांची के हरमू मे पिछला दिन मैथिली सम्मान दिवस समारोह मनाएल गेल. एकर आयोजन झारखंड मैथिली मंचक ओर सं कएल गेल. समारोह के अधयक्षता डॉ गुणेश्वर झा जी कएलखिन्ह. एहि अवसर पर सभ गोटे के एकमत सं कहनाय छलन्हि जे मैथिली के विकास के लेल सभ गोटे के एक संग आबय पड़त. मैथिली के पढ़ाई...लिखाई के लेल सभ मैथिल के संगठित होए पड़त. अलग राज्य के लेल मिलि क काज करय पड़त... समारोह के शुरुआत गोसाउनिक गीत सं भेल ओर ओकर बाद अशोक अविचल जीक पुस्तक हमरा देशक भाग मे के लोकार्पण कएल गेल... समारोह मे मौजूद सभ गोटे के कहनाय छलनि जे मैथिली के विकास के लेल अखन धरि सरकारक रवैया सकारात्मक नहिं रहल अछि. चाहे स्कूल मे मैथिली पढ़ाई के गप्प होय आ कॉलेज मे. फेर चाहे बीपीएससी मे परीक्षा देबय के गप्प होय आ यूपीएससी मे. मैथिली के पाछां राखय के प्रयास कएल गेल अछि. मैथिली के सभस बेसि नुकसान आरजेडी शासन काल मे भेल...पढ़ाई सं हटा देल गेल...परीक्षा सं निकाल देल गेल... आओर ओतेक लोक के मातृभाषा होबाक बादो एकरा जे सम्मान मिलबाक चाही से नहिं देल गेल. एहि के लेल अपन मैथिल लोक सेहो जिम्मेदार छी. जे सदिखन अपन मुंह बंद रखने रहलौं आओर पान...तम्बाकू चबाबैत रहलौं...ताश खेलैत रहलौ...माछ-भात खाएत रहलौ...मुदा मैथिली के आगां लाबय लेल किछ नहिं कएलौं...आ फेर पाछा करय वाला के सही सबक नहिं सीखैलौं. चलु आब त जागु.
सदस्यता लें टिप्पणियाँ भेजें (Atom)